<p>ইরানের ইসলামি বিপ্লবী গার্ড বাহিনীর (আইআরজিসি) নৌপ্রধান অ্যাডমিরাল আলিরেজা তাংসিরিকে হত্যার দাবি করেছে ইসরাইল। গুরুত্বপূর্ণ নৌ পথ হরমুজ প্রণালি নিয়ন্ত্রণের দায়িত্বে ছিলেন তাংসিরি।</p>

<p>ইসরাইলী সংবাদমাধ্যম টাইমস অব ইসরাইলে এক প্রতিবেদনে বলা হয়েছে, বৃহস্পতিবার ইরানের দক্ষিণ-পশ্চিমাঞ্চলীয় বন্দর শহর বন্দরআব্বাসে যুক্তরাষ্ট্র-ইসরাইলের যৌথ বিমান হামলায় নিহত হয়েছেন তিনি।</p>

<p>ইসরাইলী প্রতিরক্ষামন্ত্রী ইসরাইল কাটজ এক বিবৃতিতে বলেছেন, &lsquo;ইসরাইলী প্রতিরক্ষা বাহিনী (আইডিএফ) ইরানের ইসলামিক রেভল্যুশনারি গার্ড কোর (আইআরজিসি) নৌবাহিনীর কমান্ডার আলিরেজা তাংসিরিকে নির্মূল করেছে, যিনি হরমুজ প্রণালীতে মাইন পেতে এবং সামুদ্রিক যান চলাচল বন্ধ করে দেওয়ার জন্য সরাসরি দায়ী ছিলেন।&rsquo;</p>

<p>এ বিষয়ে ইরানের পক্ষ থেকে এখনও আনুষ্ঠানিক ঘোষণা আসেনি। তবে ইসরাইলের এই দাবি যদি সঠিক হয়, তাহলে এটি হবে চতুর্থ সপ্তাহে গড়ানো এই যুদ্ধে এটি হবে ইরানে সর্বশেষ উচ্চপদস্থ কোনো কর্মকর্তার নিহতের ঘটনা।</p>

<p>তাংসিরি এখন পর্যন্ত মার্কিন-ইসরাইলী গুপ্তহত্যার প্রচেষ্টা থেকে বেঁচে যাওয়া ইরানের অল্প কয়েকজন বড় মাপের সামরিক ব্যক্তিত্বের মধ্যে একজন। ২০১৮ সাল থেকে দায়িত্বে থাকা এই অভিজ্ঞ কমান্ডার হরমুজ প্রণালি বন্ধ করে দেওয়ার ক্ষেত্রে ইরানের হয়ে গুরুত্বপূর্ণ ভূমিকা পালন করেছেন।</p>

<p>সূত্র: টাইমস অব ইসরাইল</p>