<p>জুলাই গণঅভ্যুত্থানে নেতৃত্ব দেওয়া তরুণদের দল জাতীয় নাগরিক পার্টি ছয়টি আসনে জয় পেয়েছে। জামায়াতে ইসলামীর নেতৃত্বাধীন ১১ দলীয় জোটের শরিক এনসিপি মোট ৩০ আসনে প্রার্থী দিয়েছিল।</p>

<p>এর মধ্যে ঢাকা-১১ আসনে এনসিপির আহ্বায়ক নাহিদ ইসলাম, কুমিল্লা-৪ আসনে দলের দক্ষিণাঞ্চলের মুখ্য সংগঠক হাসনাত আবদুল্লাহ, নারায়ণগঞ্জ-৪ আসনে আব্দুল্লাহ আল-আমিন, রংপুর-৪ আসনে দলটির সদস্য সচিব আখতার হোসেন, কুড়িগ্রাম-২ আসনে আতিকুর রহমান মোজাহিদ ও নোয়াখালী-৬ আসনে জ্যেষ্ঠ যুগ্ম আহ্ববায়ক আব্দুল হান্নান মাসউদ নির্বাচনে জয়ী হয়েছেন।</p>

<p>দলটির উত্তরাঞ্চলের মুখ্য সংগঠক সারজিস আলম পঞ্চগড়-১ আসন থেকে ও মুখ্য সংগঠক নাসীরুদ্দীন পাটওয়ারী ঢাকা-৮ আসনের ভোটে আলোচনায় থাকলেও বিএনপি প্রার্থীর কাছে হেরে গেছেন।</p>

<p>গণঅভ্যুত্থানে ২০২৪ সালের ৫ অগাস্ট আওয়ামী লীগ সরকারের পতন হলে আন্দোলনে নেতৃত্ব দেওয়া তরুণরা জাতীয় নাগরিক পার্টি নামে রাজনৈতিক দল গড়ে তোলেন। নির্বাচন কমিশনের নিবন্ধনে শাপলা কলি প্রতীক পেয়ে দলটি প্রথমে ৩০০ আসনে প্রার্থী দেওয়ার ঘোষণা দেয়। পরে অবশ্য জামায়াতের সঙ্গে জোট বেঁধে নির্বাচন করে তারা।</p>