<p>জাতীয় সংসদের ৫০টি সংরক্ষিত নারী আসন নিয়ে রাজনৈতিক অঙ্গনে জোর আলোচনা শুরু হয়েছে। আনুপাতিক হিসাব অনুযায়ী বিএনপি জোট প্রায় ৩৫টি আসন পেতে পারে&mdash;এমন সম্ভাবনার মধ্যেই সম্ভাব্য প্রার্থীদের নাম নিয়ে দলীয় পর্যায়ে চলছে মূল্যায়ন। এই প্রেক্ষাপটে ঝালকাঠি জেলা থেকে আলোচনায় উঠে এসেছে কেন্দ্রীয় ছাত্রদলের সাবেক নেত্রী মোসা. মমতাজ বেগম নয়ন এর নাম।</p>

<p>নির্বাচন কমিশনের ইঙ্গিত অনুযায়ী, সংরক্ষিত নারী আসনের নির্বাচন রমজান মাসেই হতে পারে। ইতোমধ্যে সম্ভাব্য প্রার্থীরা নিজেদের রাজনৈতিক কর্মকাণ্ড, আন্দোলন-সংগ্রামে ভূমিকা ও সাংগঠনিক অবদানের তথ্য দলীয় উচ্চপর্যায়ে জমা দিচ্ছেন। এসব বিবেচনায় মমতাজ বেগম নয়নের নাম গুরুত্বের সঙ্গে আলোচিত হচ্ছে বলে দলীয় সূত্রে জানা গেছে।</p>

<p>এ বিষয়ে মমতাজ বেগম নয়ন &nbsp;জানান, আন্দোলন-সংগ্রামে যারা মাঠে থেকেছেন, দল যদি তাদের মূল্যায়ন করে, তবে তিনি নিজেকেও সেই তালিকায় দেখতে চান।</p>

<p>দলীয় প্রধান তারেক রহমান সুযোগ দিলে জনগণের সেবায় কাজ করার প্রত্যাশা ব্যক্ত করেন মমতাজ বেগম নয়ন।</p>