<p>নারায়ণগঞ্জের সোনারগাঁয়ে অজ্ঞাত পরিচয় এক কিশোরের কঙ্কাল উদ্ধার করেছে পুলিশ। &nbsp;উপজেলার কাঁচপুর দক্ষিণপাড়া এলাকায় ডোবার পাশে কঙ্কালটি দেখতে পেয়ে পুলিশকে খবর দেন স্থানীয়রা।&nbsp;&nbsp;</p>

<p>রোববার (১ মার্চ) বিকেলে পুলিশ কঙ্কালটি উদ্ধার করে ময়নাতদন্তের জন্য নারায়ণগঞ্জ জেনারেল হাসপাতাল মর্গে পাঠায়।</p>

<p>নারায়ণগঞ্জ অতিরিক্ত পুলিশ সুপার (খ-সার্কেল) মো: ইমরান আহম্মেদ বলেন, ঘটনাস্থল থেকে কঙ্কালটি উদ্ধার করে নারায়ণগঞ্জ জেনারেল হাসপাতালের মর্গে পাঠানো হয়েছে। রিপোর্ট হাতে পেলে বিস্তারিত বলা সম্ভব হবে। কঙ্কালের পাশে পুরুষের একটি প্যান্ট ও টি-শার্ট দেখতে পেয়ে ধারণা করা হচ্ছে কঙ্কালটি একজন কিশোরের। তবে কতোদিন আগে হত্যাকাণ্ডের ঘটনা ঘটেছে তা এখন বলা সম্ভব হচ্ছে না। এ বিষয়ে পরবর্তী আইনী কার্যক্রম প্রক্রিয়াধীন।</p>