<p>বাংলাদেশ জাতীয়তাবাদী দলের (বিএনপি) চেয়ারম্যান&nbsp;তারেক রহমানের সঙ্গে সৌজন্য&nbsp;সাক্ষাৎ ও মতবিনিময় করেছেন ১২&ndash;দলীয় জোটের শীর্ষ&nbsp;নেতারা।</p>

<p>বুধবার (১৪ জানুয়ারি) বিকেলে বিএনপির গুলশানের রাজনৈতিক কার্যালয়ে এ বৈঠক অনুষ্ঠিত হয়েছে।</p>

<p>বিএনপির মিডিয়া সেল জানিয়েছে, রাজনৈতিক&nbsp;সৌজন্যতা ও পারস্পরিক সহযোগিতার অংশ&nbsp;হিসেবে এ&nbsp;বৈঠক অনুষ্ঠিত হয়েছে।</p>

<p>তারেক রহমান ১২&ndash;দলীয় জোটের নেতাদের সঙ্গে সাক্ষাৎকালে কুশলাদি বিনিময় করেন এবং তাদের খোঁজখবর নেন। তিনি পারস্পরিক সৌহার্দ্যপূর্ণ পরিবেশে মতবিনিময় করেন।</p>

<p>এ সময়&nbsp;উপস্থিত ছিলেন বিএনপির স্থায়ী কমিটির সদস্য নজরুল ইসলাম খান। ১২&ndash;দলীয় জোটের নেতাদের মধ্যে জমিয়তে উলামায়ে ইসলাম বাংলাদেশের মহাসচিব মুফতি গোলাম মহিউদ্দিন ইকরাম, ইসলামী ঐক্যজোটের মহাসচিব মাওলানা আবদুল করিমসহ জোটের একাধিক শীর্ষ নেতা উপস্থিত ছিলেন।</p>