<p>ব্রাহ্মণবাড়িয়ার আখাউড়ায় কালনী এক্সপ্রেস ট্রেনে কাটা পড়ে অজ্ঞাত এক নারী (৪০) নিহত হয়েছেন।</p>

<p>বৃহস্পতিবার (১৯ ফেব্রুয়ারি) সকালে উপজেলার খড়মপুর ব্রীজের উপর এ দুর্ঘটনা ঘটে। নিহতের নাম পরিচয় জানা যায়নি।</p>

<p>আখাউড়া রেলওয়ে থানার ভারপ্রাপ্ত কর্মকর্তা (ওসি) মো. শফিকুল ইসলাম জানান, সিলেট থেকে ছেড়ে আসা কালনী এক্সপ্রেস ট্রেন ঢাকা যাওয়ার পথে খড়মপুর ব্রীজ অতিক্রম করার সময় অজ্ঞাত এক নারী ট্রেনের নিচে কাটা পড়ে ঘটনাস্থলে নিহত হয়। খবর পেয়ে পুলিশ ঘটনাস্থলে গিয়ে নিহতের মরদেহ উদ্ধার করে ময়নাতদন্তের জন্য জেলা সদর হাসপাতালের মর্গে পাঠায়। নিহতের নাম পরিচয় সনাক্তের চেষ্টা চলছে।</p>