<p>বেগম রোকেয়া বিশ্ববিদ্যালয়ে বিশ্ব মেধাস্বত্ব দিবস ২০২৬ উদযাপিত হয়েছে|&nbsp;রবিবার (২৬ এপ্রিল) &ldquo;IP and Sports: Ready, Set, Innovate&rdquo; প্রতিপাদ্যকে সামনে রেখে বিশ্ববিদ্যালয়ের ইনস্টিটিউশনাল কোয়ালিটি অ্যাস্যুরেন্স সেলের উদ্যোগে&nbsp;সকালে বিশ্ববিদ্যালয়ের ক্যাফেটেরিয়ার তৃতীয় তলায় এ উপলক্ষে আলোচনা সভার আয়োজন করা হয়।&nbsp;আলোচনা সভায় প্রধান অতিথি হিসেবে বক্তব্য রাখেন বিশ্ববিদ্যালয়ের উপাচার্য প্রফেসর ড. মো.&nbsp;শওকাত আলী।</p>

<p>এ সময় তিনি বলেন, বিশ্ব মেধাস্বত্ব দিবস ২০২৬-এর মূল প্রতিপাদ্য হলো উদ্ভাবন ও মেধার যথাযথ মূল্যায়ন।&nbsp;বর্তমান সরকার মেধাসম্পদ ও উদ্ভাবনের ওপর বিশেষ গুরুত্বারোপ করেছে এবং আমরাও আমাদের বিশ্ববিদ্যালয়ের শিক্ষার্থীদের মেধাকে সম্পদে রূপান্তর করতে বদ্ধপরিকর।&nbsp;উপাচার্য আরো বলেন, আমাদের লক্ষ্য হলো শিক্ষার্থীদের মেধাকে কেবল ডিগ্রির মধ্যে সীমাবদ্ধ না রেখে তা যেন দেশের অর্থনৈতিক ও সামাজিক উন্নয়নে কাজে লাগানো যায়, সেভাবে প্রস্তুত করা।</p>

<p>আইকিউএসি পরিচালক প্রফেসর ড. মো.&nbsp;তাজুল ইসলামের সভাপতিত্বে আলোচনা সভায় আলোচক হিসেবে বক্তব্য রাখেন ইলেকট্রিক্যাল এন্ড ইলেকট্রনিক্স&nbsp;ইঞ্জিনিয়ারিং বিভাগের প্রফেসর ড. মো.&nbsp;ফেরদৌস রহমান এবং দুর্যোগ বিজ্ঞান ও ব্যবস্থাপনা বিভাগের প্রফেসর ড. আবু রেজা মো.&nbsp;তৌফিকুল ইসলাম।&nbsp;</p>

<p>এছাড়াও আরো&nbsp;বক্তব্য রাখেন আইকিউএসির অতিরিক্ত পরিচালক ড. মো.&nbsp;আব্দুর রকিব ও ড. মো.&nbsp;সজিব মিয়া এবং বিভিন্ন বিভাগের শিক্ষার্থীরা।&nbsp;আলোচনা সভায় বিভিন্ন বিভাগের শিক্ষার্থীরা&nbsp;অংশ নেন।&nbsp;এ সময় শিক্ষার্থীরা তাদের অভিজ্ঞতা ও মতামত তুলে ধরে এবং বিশ্ববিদ্যালয়ের ভবিষ্যৎ উন্নয়ন, গবেষণা ও উদ্ভাবনমুখী পরিবেশ গড়ে তোলার বিষয়ে তাদের প্রত্যাশা ব্যক্ত করে।</p>

<p>এর আগে সকালে দিবসটি উপলক্ষে একটি র&zwnj;্যালির আয়োজন করা হয়।&nbsp;বিশ্ববিদ্যালয়ের ২২টি বিভাগের শিক্ষার্থী ও অন্যান্য শিক্ষকদের অংশগ্রহণে র&zwnj;্যালিটি বিশ্ববিদ্যালয়ের প্রধান প্রধান সড়ক প্রদক্ষিণ করে।&nbsp;এই আয়োজনের মাধ্যমে শিক্ষার্থীদের মাঝে উদ্ভাবনী চিন্তা, সৃজনশীলতা ও মেধাস্বত্ব সুরক্ষার গুরুত্ব সম্পর্কে সচেতনতা আরও বৃদ্ধি পাবে বলে আশা করা হচ্ছে।&nbsp;</p>