<p style="text-align: justify;">বাংলাদেশের বৃহৎ স্থলবন্দর বেনাপোল বন্দর পরিদর্শন করেছে ন্যাশনাল ডিফেন্স কোর্স( এনডিসি) এর ২৫সদস্যের একটি প্রতিনিধি দল।</p>

<p style="text-align: justify;">রোববার (৫ এপ্রিল) মেজর জেনারেল মোঃ মাসুদুর রহমানের নেতৃত্বে ২৫সদস্যের এই দলটি বেনাপোল স্থলবন্দর ও আন্তর্জাতিক চেকপোস্ট ( আইসিপি)পরিদর্শন করেন। পরিদর্শনকালে বাংলাদেশ বর্ডারগার্ড বিজিবির যশোর দক্ষিন-পশ্চিম সদর দপ্তরের রিজিয়ন কমান্ডার &nbsp;ব্রিগেডিয়ার জেনারেল মোঃ মাহমুদুল হাসান এনডিসির প্রতিনিধি দলকে ফুলেল শুভেচ্ছা জানান।</p>

<p style="text-align: justify;">এসময় উপস্থিত ছিলেন যশোর এফআইজি গ্রুপ কামান্ডার লেফটেন্যান্ট কর্নেল এসকে এম কফিল উদ্দিন,দক্ষিন-পশ্চিম রিজিয়ন সদর দপ্তরের পরিচালক ( অপারেশন) লেফটেন্যান্ট কর্নেল মোঃ আশরাফুল হকসহ অন্যান্য কর্মকর্তারা। এনডিসি দলের বেনাপোল স্থল বন্দর পরিদর্শনের বিষয়টি নিশ্চিত করে যশোর ৪৯ বিজিবি ব্যাটালিয়নের অধিনায়ক নেফটেন্যন্ট কর্নেল গোলাম মোহাম্মদ সাইফুল আলম খান জানান,রোববার দুপুর হতে বিকেল পর্যন্ত ২৫সদস্যের দলটি বেনাপোল স্থলবন্দর ও আইসিপি ঘুরে দেখেন। পরবর্তীতে বিজিবির বেনাপোল সদর ক্যাম্পে আয়োজিত এক কনফারেন্সে অংশ নিয়ে সংশ্লিষ্ট বিষয়ে ব্রিফিং করেন। এরপর সীমান্তে অনুষ্টিত বিজিবি ও বিএস এফর যৌথ রিট্রিট প্যারেড প্রত্যক্ষ করেন।</p>

<p style="text-align: justify;">সংশ্লিষ্ট কর্মকর্তারা বলেন এ ধরনের পরিদর্শন সীমান্ত ব্যবস্থপনা,বন্দর কার্যক্রম এবং আন্তঃবাহিনী সমন্বয় সম্পর্কে উচ্চপর্যায়ের কর্মকর্তাদের বাস্তব অভিজ্ঞতা অর্জনে সহায়ক ভূমিকা রাখবে।</p>