<p>মার্কিন প্রেসিডেন্ট ডোনাল্ড ট্রাম্প ডেনমার্কের স্বায়ত্তশাসিত অঞ্চল গ্রিনল্যান্ডের নিয়ন্ত্রণ নিতে বলপ্রয়োগ করবেন না বলে জানিয়েছেন। সুইজারল্যান্ডের দাভোসে ওয়ার্ল্ড ইকোনমিক ফোরামের বৈঠকে এই তথ্য জানিয়েছেন তিনি।&nbsp;</p>

<p>তবে জোর দিয়ে মার্কিন প্রেসিডেন্ট বলেছেন, &lsquo;গ্রিনল্যান্ডের &lsquo;মালিকানা&rsquo; যুক্তরাষ্ট্রের হাতে থাকা প্রয়োজন।&rsquo;</p>

<p>বিশ্বনেতাদের উদ্দেশে তিনি বলেন, &zwnj;&zwnj;&lsquo;আমি যদি অতিরিক্ত শক্তি ও বলপ্রয়োগের সিদ্ধান্ত না গ্রহণ করি; যেখানে আমরা সত্যি বলতে অপ্রতিরোধ্য হব, তাহলে সম্ভবত আমরা কিছুই পাব না। কিন্তু আমি সেটা করব না। ঠিক আছে।&rsquo;</p>

<p>ট্রাম্প বলেন, &lsquo;এখন সবাই বলছে, ওহ, ভালো। এটিই সম্ভবত আমার দেওয়া সবচেয়ে বড় বক্তব্য। কারণ মানুষ ভেবেছিল আমি বলপ্রয়োগ করব।&rsquo;</p>

<p>মার্কিন এই প্রেসিডেন্ট বলেন, &lsquo;আমার বলপ্রয়োগ করার দরকার নেই। আমি বলপ্রয়োগ করতে চাই না। আমি বলপ্রয়োগ করব না।&rsquo;</p>

<p>তবে গ্রিনল্যান্ডের নিয়ন্ত্রণ নেওয়ার বিষয়ে তার প্রশাসনের প্রচেষ্টা ব্যর্থ হলে যুক্তরাষ্ট্র তা &lsquo;মনে রাখবে&rsquo; বলেও বিশ্বনেতাদের স্মরণ করিয়ে দিয়েছেন ট্রাম্প।&nbsp;তিনি বলেন, &lsquo;বিশ্বের &nbsp;সুরক্ষার জন্য আমরা এক টুকরো বরফ চাই, আর তারা সেটা দিতে চায় না।&rsquo;</p>

<p>ট্রাম্প বলেন, &lsquo;তাদের সামনে একটি পছন্দ আছে, তারা চাইলে হ্যাঁ বলতে পারে, আর তখন আমরা অত্যন্ত কৃতজ্ঞ থাকব। অথবা তারা নাও বলতে পারে, আর আমরা তা মনে রাখব।&rsquo;</p>

<p>যুক্তরাষ্ট্রের ইউরোপীয় মিত্রদের ওয়াশিংটনের পররাষ্ট্রনীতি-সংক্রান্ত কর্মকাণ্ডের প্রতিদান হিসেবে গ্রিনল্যান্ড ছেড়ে দেওয়া উচিত বলেও মন্তব্য করেছেন তিনি।&nbsp;</p>

<p>মার্কিন প্রেসিডেন্ট বলেন, &lsquo;যুক্তরাষ্ট্র যা চাইছে, তা কেবল গ্রিনল্যান্ড নামের একটি জায়গা; যেটি আমাদের কাছে একসময় তত্ত্বাবধায়ক ভূখণ্ড হিসেবে ছিল। কিন্তু অল্পদিন আগে সম্মান দেখিয়ে আমরা সেটি ডেনমার্কের কাছে ফিরিয়ে দিয়েছি।&rsquo;</p>

<p>সূত্র: এএফপি।</p>