<p>গাজীপুর মহানগরীর জয়দেবপুর রেলওয়ে স্টেশনে ট্রেনে কাটা পড়ে এক পুলিশ সদস্য গুরুতর আহত হয়েছেন। আহত পুলিশ সদস্য হলেন মোঃ হাবিব। তিনি পুলিশের ঢাকা রেঞ্জে উপপরিদর্শক হিসেবে কর্মরত।</p>

<p>বৃহস্পতিবার (১৯ ফেব্রুয়ারি) সকাল সাড়ে ১১টার দিকে জয়দেবপুর রেলওয়ে স্টেশনের ৪ নম্বর লাইনে ঢাকাগামী চাপাই এক্সপ্রেস ট্রেনের নিচে পড়ে এ দুর্ঘটনা ঘটে।</p>

<p>জয়দেবপুর রেলওয়ে পুলিশ ফাঁড়ির ইনচার্জ এসআই মো. কাইয়ুম আলী বিষয়টি নিশ্চিত করে জানান, রাজশাহী থেকে ছেড়ে আসা ঢাকাগামী ট্রেনের নিচে পড়ে ওই পুলিশ সদস্য আহত হন। ঘটনার পর স্টেশনে কর্তব্যরত পুলিশ সদস্যরা তাকে উদ্ধার করে দ্রুত শহীদ তাজউদ্দিন আহমেদ মেডিকেল কলেজ হাসপাতাল-এ ভর্তি করেন।<br />
বর্তমানে তিনি সেখানে চিকিৎসাধীন রয়েছেন বলে জানা গেছে।</p>

<p>কাওছার আল হাবীব/এদিন</p>