<p>একটি শিশু শিক্ষার্থীর ভবিষ্যৎ অনেকাংশেই নির্ভর করে সুযোগ্য শিক্ষক-শিক্ষিকাদের উপর&mdash;এমন মন্তব্য করেছেন পটুয়াখালী-২ (বাউফল) আসনের সংসদ সদস্য ড. শফিকুল ইসলাম মাসুদ এমপি।</p>

<p>রবিবার দুপুরে (১২ এপ্রিল) বাউফল উপজেলা পরিষদ মিলনায়তনে উপজেলা প্রাথমিক শিক্ষা পরিবারের আয়োজনে অনুষ্ঠিত &lsquo;প্রাথমিক বিদ্যালয়ের প্রধান শিক্ষকদের মাসিক সমন্বয় সভায়&rsquo; প্রধান অতিথির বক্তব্যে তিনি এসব কথা বলেন।</p>

<p>প্রধান অতিথির বক্তব্যে এমপি বলেন, &ldquo;আজকের শিশুরাই আগামী দিনের ভবিষ্যৎ। আর আমাদের এই শিশু শিক্ষার্থীদের মানুষ গড়ার মূল কারিগর হলেন সম্মানিত শিক্ষকবৃন্দ। একটি শিশু ভবিষ্যতে কেমন মানুষ হবে, তা নির্ভর করে আপনাদের মতো সুযোগ্য শিক্ষক-শিক্ষিকাদের উপর।&rdquo;</p>

<p>তিনি আরও বলেন, &ldquo;কোমলমতি ছেলে-মেয়েদের সুনাগরিক হিসেবে গড়ে তুলতে শিক্ষকদের ভূমিকা অপরিসীম এবং অপরিবর্তনীয়। তাই শিক্ষকদের শুধু পাঠদান নয়, নৈতিকতা ও মূল্যবোধ শিক্ষা দেওয়ার দিকেও সমান গুরুত্ব দিতে হবে।&rdquo;</p>

<p>সভায় সভাপতিত্ব করেন উপজেলা প্রাথমিক শিক্ষা অফিসার মোহাম্মদ আখতার হোসেন।</p>

<p>শিক্ষকদের এই গুরুদায়িত্ব পালনে উৎসাহ প্রদান এবং বিদ্যালয়ের সার্বিক শিক্ষার পরিবেশ উন্নয়নে এমপি মহোদয়ের দিকনির্দেশনামূলক বক্তব্য উপস্থিত শিক্ষক সমাজে ব্যাপক অনুপ্রেরণা জুগিয়েছে।</p>