<p>শীতকালীন ঐতিহ্য হরেক রকমের পিঠার আমেজ ধরে রাখতে সাভারে অনুষ্ঠিত হয়েছে পিঠা উৎসব।</p>

<p>শনিবার (২৪ জানুয়ারি) সাভার দক্ষিণ রাজাশন আইডিয়াল পাবলিক স্কুল এন্ড কলেজের ছাত্রছাত্রীদের আয়োজনে এই পিঠা উৎসব অনুষ্ঠিত হয়।&nbsp;</p>

<p>সকাল ৯ টা থেকে বিকাল ৪ টা পর্যন্ত চলে এই পিঠা উৎসব। চিতই, ভাপা, ফুলকলি, পাটিসাপটাসহ হরেক রকমের পিঠা দিয়ে সাজানো হয় স্টলগুলো।&nbsp;</p>

<p>পিঠা উৎসবে প্রধান অতিথি হিসেবে উপস্থিত ছিলেন &nbsp;৮ নং ওয়ার্ড রাজাশন কিন্ডারগার্টেন এ্যাসোসিয়েশনের সভাপতি রফিকুল ইসলাম। বিশেষ অতিথি হিসেবে উপস্থিত ছিলেন অত্র শিক্ষা প্রতিষ্ঠানের প্রতিষ্ঠাতা ও প্রধান শিক্ষক জাহিদুল ইসলাম, ম্যানেজিং কমিটির সভাপতি আনোয়ার মুন্সি, সাধারণ সম্পাদক আব্দুল মান্নানসহ অন্যান্য সদস্য, শিক্ষক-শিক্ষিকা, ছাত্রছাত্রী ও স্থানীয় জনগণ।</p>

<p>এসময় প্রধান অতিথিসহ আমন্ত্রিত অতিথিবৃন্দ জানান, একটা সময় ছিল শীতের সময় এলে ঘরে ঘরে নানান রকমের পিঠা তৈরি করা হতো। এক বাড়ি থেকে অন্য বাড়িতে পিঠার ঘ্রাণ পাওয়া যেত। এখন আর সেই পিঠার আমেজ নেই। শিক্ষা প্রতিষ্ঠানগুলোতে পিঠা উৎসব হলে সেই পুরনো দিনের কথা মনে পরে।</p>