<p>ব্রাহ্মণবাড়িয়ার বিজয়নগর উপজেলার চান্দুরা ইউনিয়নের শ্যামলী ঘাট এলাকা থেকে অজ্ঞাত এক ব্যক্তির মরদেহ উদ্ধার করেছে পুলিশ।</p>

<p>বৃহস্পতিবার&nbsp;(১২ মার্চ) দুপুরে স্থানীয়রা ডোবায় অজ্ঞাত ওই ব্যক্তির মরদেহ দেখতে পেয়ে পুলিশকে খবর দেন। পরে পুলিশ ঘটনাস্থলে পৌঁছে মরদেহটি উদ্ধার করে। মরদেহ ময়নাতদন্তের জন্য ব্রাহ্মণবাড়িয়া জেলা সদর হাসপাতাল মর্গে পাঠানো হয়েছে।</p>

<p>স্থানীয়দের বরাত দিয়ে পুলিশ জানায়, অজ্ঞাত ওই পুরুষ কয়েক দিন ধরে এলাকায় ঘোরাফেরা করছিল। তবে তিনি মানসিকভাবে ভারসাম্যহীন ছিলেন।</p>

<p>বিজয়নগর থানার অফিসার ইনচার্জ একেএফ ফজলুল হক জানান, &ldquo;অজ্ঞাত লাশের খবর পেয়ে আমরা ঘটনাস্থলে পৌঁছে মরদেহ উদ্ধার করি এবং ময়নাতদন্তের জন্য সদর হাসপাতালে প্রেরণ করেছি। স্থানীয়দের মতে, তিনি মানসিকভাবে ভারসাম্যহীন ছিলেন। তার পরিচয় এখনো শনাক্ত হয়নি। এ ঘটনায় প্রয়োজনীয় আইনগত ব্যবস্থা গ্রহণ করা হচ্ছে।&rdquo;</p>