<p>পার্বতীপুর উপজেলার চন্ডিপুর ইউনিয়নের ছোট হরিপুর নয়াপাড়া গ্রামের দিন মজুর মোঃ শুকুর আলীর স্ত্রী &nbsp;তহুরা বেগম(৫৬) দীর্ঘ রোগভোগের যন্ত্রনা সহ্য করতে না পেরে গলায় ফাঁস দিয়ে আত্মহত্যা করেছেন।&nbsp;</p>

<p>গতকাল রবিবার (৫ এপ্রিল) দুপুরে সকলের অজান্তে নিজ বাসগৃহের বাঁশের আড়া&rsquo;য় লাইলনের রশির ফাঁসে ঝুলে আত্মহত্যা করেন। তার মৃত্যুতে পুলিশ বাদী হয়ে পার্বতীপুর মডেল থানায় একটি অপমৃত্যু মামলা করেছে।&nbsp;</p>

<p>পুলিশ ও স্থানীয়রা জানায়, মৃত তহুরা বেগম দীর্ঘ যাবৎ ডায়াবেটিস ও কিডনী রোগে ভুগছিলেন। তার দিনমজুর স্বামী ও ২ ছেলের যৎ সামান্য আয়ে ভরণপোষণ ও চিকিৎসার ব্যয় নির্বাহ করা সম্ভব হচ্ছিল না। এতে রোগ যন্ত্রনা সহ্য করতে না পেরে আত্মহত্যার পথ বেঁচে নেয় বলে পুলিশ প্রাথমিক ভাবে ধারণা করছেন।&nbsp;</p>

<p>পার্বতীপুর মডেল থানার ওসি আব্দুল ওয়াদুদ ঘটনার সত্যতা নিশ্চিত করেছেন।&nbsp;</p>