<p>মহান মে দিবস ও আন্তর্জাতিক শ্রমিক সংহতি দিবস উপলক্ষ্যে বর্ণাঢ্য র&zwnj;্যালি আয়োজন করেছে দেশের অন্যতম শীর্ষস্থানীয় আবাসন প্রতিষ্ঠান নর্থ সাউথ গ্রুপ।&nbsp;</p>

<p>শুক্রবার (১ মে) সকালে রাজধানীর বনানীতে অবস্থিত প্রতিষ্ঠানটির প্রধান কার্যালয়ের সামনে থেকে এই র&zwnj;্যালি শুরু হয়।&nbsp;</p>

<p>র&zwnj;্যালিতে নর্থ সাউথ গ্রুপের ঊর্ধ্বতন কর্মকর্তা ও বিভিন্ন পর্যায়ের কর্মচারীরা স্বতঃস্ফূর্তভাবে অংশগ্রহণ করেন। &nbsp;এসময় উপস্থিত ছিলেন- প্রতিষ্ঠানটির চেয়ারম্যান মো. সাইদুল ইসলাম সাজু, ব্যবস্থাপনা পরিচালক মো. ইউসুফ আলী খান এবং উপ-ব্যবস্থাপনা পরিচালক মো. মাহবুব হোসেন খান।</p>

<p>বিশেষ অতিথি হিসেবে র&zwnj;্যালিতে অংশ নেন নর্থ সাউথ গ্রুপের প্রধান নির্বাহী কর্মকর্তা (সিইও) ব্রিগেডিয়ার জেনারেল মো. মাহফুজুর রহমান (অব.)। এছাড়াও দৈনিক এদিন এর নির্বাহী সম্পাদক খন্দকার মোজাম্মেল হক, উপ-সম্পাদক (বার্তা) মাহাবুব কবির খাঁন ও ব্যবস্থাপনা সম্পাদক মো. শহীদ রানা, পরিকল্পনা সম্পাদক অচিন্ত্য চয়নসহ প্রতিষ্ঠানের সকল বিভাগের কর্মকর্তা ও কর্মচারীরা।</p>

<p>র&zwnj;্যালিটি বনানীর প্রধান প্রধান সড়ক প্রদক্ষিণ করে পুনরায় নর্থ সাউথ গ্রুপের প্রধান কার্যালয়ের সামনে এসে শেষ হয়। র&zwnj;্যালি শেষে এক সংক্ষিপ্ত সমাবেশে মে দিবসের তাৎপর্য ও শ্রমিক অধিকার নিয়ে বক্তব্য রাখেন সিইও ব্রিগেডিয়ার জেনারেল মো. মাহফুজুর রহমান (অব.)।</p>

<p>সংক্ষিপ্ত বক্তব্যে তিনি বলেন, শ্রমিকদের অক্লান্ত পরিশ্রমই একটি প্রতিষ্ঠানের সাফল্যের মূল চাবিকাঠি। নর্থ সাউথ গ্রুপ সবসময় কর্মীদের অধিকার রক্ষা ও তাদের কল্যাণে কাজ করতে প্রতিশ্রুতিবদ্ধ।&nbsp;</p>

<p>তিনি আরও বলেন, মহান মে দিবসের আদর্শকে ধারণ করে আমরা মালিক-শ্রমিক সুসম্পর্ক বজায় রেখে দেশের আবাসন খাতকে আরও এগিয়ে নিতে চাই।&nbsp;</p>

<p>অন্যদিকে উৎসবমুখর র&zwnj;্যালিতে শ্রমিক সংহতি ও কর্মীবান্ধব পরিবেশের অঙ্গীকার করেন নর্থ সাউথ গ্রুপ এর সহযোগী প্রতিষ্ঠান দৈনিক এদিনের নির্বাহী সম্পাদক খন্দকার মোজাম্মেল হক।</p>