<p>বাগেরহাটের শরণখোলায় প্রতিহিংসার আগুনে প্রতিবন্ধী এক যুবকের স্বপ্ন পুড়ে ছাই হয়ে গেছে। দু&#39;দিন আগে তুহিন ফরাজী নামের ওই যুবককে পিটিয়ে আহত করা হয়। খুলনা চিকিৎসাধীন থাকা অবস্থায় তার দোকানটি ও পুড়িয়ে দেয়া হয়। এতে তার দোকানে থাকা টেলিভিশন, ফ্রিজসহ অন্যান্য সব মালামাল পুড়ে য়ায়। মর্মান্তিক এ ঘটনাটি ঘটেছে সোমবার(১৬ ফেব্রুয়ারী) মধ্য রাতে শরণখোলা উপজেলার পূর্ব খোন্তাকাটা গ্রামে।&nbsp;</p>

<p>প্রতিবন্ধী যুবক তুহিন ফরাজীর পিতা লোকমান ফরাজি জানান, তিনি ও তার পরিবার আওয়ামীলীগের রাজনীতির সাথে যুক্ত হলেও তার কোন শত্রু নাই। কিন্তু ভোটের দু&rsquo;দিন পর তার পুত্র তুহিন ফরাজীকে একদল দূর্বৃত্ত এলোপাতাড়ি মারপিট করে মারাত্মক আহত করে। সে এখন খুলনার একটি হাসপাতালে চিকিৎসাধীন। এর মধ্যে সোমবার মধ্যরাতে তাদের দোকানটিতে কে বা কারা আগুন লাগিয়ে দেয়। স্থানীয়দের সহযোগিতায় শরণখোলা ফায়ার সার্ভিস কর্মীরা আগুন নিয়ন্ত্রণের আগেই দোকানটির সব মালামাল পুড়ে ছাই হয়ে যায়।&nbsp;<br />
তবে ঘটনার ৩ দিন আগে তার এক চাচাতো ভাই তাদের দেখে নেয়ার হুমকি দিয়েছিলেন বলে সে অভিযোগ করেছেন।&nbsp;</p>

<p>মঙ্গলবার সকালে শরণখোলা উপজেলা বিএনপির সাবেক সভাপতি মতিয়ার রহমান খানসহ ইউনিয়ন বিএনপির নেতৃবৃন্দ ঘটনাস্থল পরিদর্শন করেছেন। এসময় ঘটনাস্থলে এলাকার শতশত মানুষ জড়ো হন। তারা প্রতিবন্ধী যুবক তুহিন ফরাজীর উপর হামলা ও অগ্নিসংযোগের সুষ্ঠু তদন্ত ও বিচার দাবি করেন।</p>

<p>কাওছার আল হাবীব/এদিন</p>