<p>সংঘাতপূর্ণ এলাকায় স্বাস্থ্যসেবা, হাসপাতাল ও চিকিৎসা কর্মীদের ওপর হামলা ক্রমাগত বৃদ্ধির নিন্দা জানিয়েছে বিশ্বের তিনটি শীর্ষ মানবিক ও স্বাস্থ্য সংস্থা।</p>

<p>বিশ্বের শীর্ষ তিনটি সংস্থা&mdash; ডব্লিউএইচও, আইসিআরসি ও এমএসএফ &nbsp;গতকাল রোববার এ &nbsp;নিন্দা জানায়।</p>

<p>বিশ্ব স্বাস্থ্য সংস্থা, আন্তর্জাতিক রেড ক্রস কমিটি ও ডক্টরস উইদাউট বর্ডারস এক যৌথ বিবৃতিতে এই পরিস্থিতিকে &lsquo;অগ্রহণযোগ্য&rsquo; বলে উল্লেখ করে আন্তর্জাতিক সম্প্রদায়ের প্রতি জরুরি পদক্ষেপ গ্রহণের আহ্বান জানিয়েছে।</p>

<p>তারা উল্লেখ করেছেন যে স্বাস্থ্যকেন্দ্র, চিকিৎসাকর্মী ও রোগীদের ওপর হামলার নিন্দা জানিয়ে জাতিসংঘ নিরাপত্তা পরিষদ সর্বসম্মতিক্রমে ২,২৮৬ নম্বর প্রস্তাব গ্রহণ করার ১০ বছর পর তাদের এই বিবৃতি প্রকাশ করা হয়।</p>

<p>তারা আরও জানায়, এক দশক পরও পরিস্থিতির আরও অবনতি হয়েছে।</p>

<p>সংস্থাগুলো বলছে, &lsquo;চিকিৎসা অবকাঠামো, পরিবহন ও স্বাস্থ্য কর্মীদের ওপর সহিংসতা অব্যাহত রয়েছে এবং অনেক ক্ষেত্রে তা আরও বেড়েছে।&rsquo;</p>

<p>তারা আরও জানায়, স্বাস্থ্যসেবা যখন নিরাপদ থাকে না, তখন তা যুদ্ধের মানবিক নিয়ম ভেঙে পড়ার স্পষ্ট সংকেত।</p>

<p>তারা বিবৃতিতে জানায়, &lsquo;যখন হাসপাতালগুলো আক্রমণের শিকার হয়, তখন আমরা শুধু একটি মানবিক সংকটের মুখোমুখি হই না, বরং মানবতার এক সংকটেরও মুখোমুখি হই। রাষ্ট্র ও সশস্ত্র সংঘাতে জড়িত সব পক্ষকেই স্বাস্থ্যসেবা সুরক্ষার নিয়মকানুন মেনে চলতে হবে।&rsquo;</p>

<p>বিবৃতিতে আরও বলা হয়, &lsquo;আমরা বিশ্ব নেতাদের এই সহিংসতা বন্ধ করার জন্য পদক্ষেপ নিতে এবং প্রয়োজনীয় রাজনৈতিক &nbsp;সদিচ্ছা প্রদর্শনের আহ্বান জানাই।</p>

<p>তারা আরও বলেছে, &lsquo;স্বাস্থ্যসেবা কখনোই যুদ্ধের শিকার বা বলি হতে পারে না।&rsquo;</p>

<p>সূত্র: এএফপি</p>