<p>লালমনিরহাটের বুড়িমারী স্থলবন্দর এলাকা সংলগ্ন বুড়ি হোটেল এর প্রোপাইটর মামুন এর বাসা ও জিরোপয়েন্ট জামে মসজিদে দিনে দুপুরে দুঃসাহসিক চুরির ঘটনা ঘটেছে।&nbsp;</p>

<p>চোরচক্র বাসার দরজা ভেঙে স্বর্নালংকার, নগদ টাকা, আলমিরাতে থাকা কাপড়সহ ইলেকট্রনিক সামগ্রী এবং জিরোপয়েন্ট জামে মসজিদের ওযু করার ২২ টি ট্যাপ কল লুট করে নিয়ে গেছে।&nbsp;</p>

<p>মঙ্গলবার (৩১ মার্চ) বুড়িমারী স্থলবন্দর সংলগ্ন জিরোপয়েন্টে এ ঘটনা ঘটে। ধারণা করা হচ্ছে দুপুর ২ টা থেকে ৫ টা কোন এক সময় চুরির ঘটনাটি সংঘটিত হয়।&nbsp;</p>

<p>ভুক্তভোগী পরিবারের সাজ্জাদ শাওন বলেন, বাড়ির সব কিছুই চুরি হয়েছে। সোনা-গয়না, টাকা কাপড়-চোপড় সব কিছুই নিয়ে গেছে চোরের দল। বাসায় থাকা সাড়ে তিন ভরি স্বর্ন, নগদ ১ লক্ষ ২০ হাজার টাকাসহ ঘরের আসবাপত্র। এতে আনুমানিক প্রায় ১২ লক্ষ টাকা ক্ষয়-ক্ষতি হয়েছে বলে জানিয়েছেন ভুক্তভোগী। এ বিষয় এ থানায় অভিযোগ দায়ের করা হয়েছে।&nbsp;</p>

<p>স্হানীয়দের অভিযোগ, একের পর এক আমাদের এলাকায় চুরির ঘটনা ঘটছে। দীর্ঘদিন ধরে চুরির ঘটনা ঘটলেও দৃশ্যমান কোন পদক্ষেপ না থাকায় পুরো এলাকায় চুরির আতঙ্ক বিরাজ করছে।&nbsp;</p>

<p>দ্রুত চোরচক্রকে শনাক্ত করে আইনের আওতায় আনা এবং এলাকায় টহল বাড়ানো জরুরি বলে মনে করছেন স্হানীয়রা।&nbsp;</p>

<p>ইউপি সদস্য খায়রুজ্জামান রিয়াদ বলেন, চুরির ঘটনা জানতে পারছি। এ বিষয় চোরদের শনাক্ত করার চেষ্টা করা হচ্ছে।</p>