<p>নারায়ণগঞ্জে তালিকায় নাম দেওয়াকে কেন্দ্র করে যুবদলের সঙ্গে স্বেচ্ছাসেবক দলের সংঘর্ষে আজাহার কাঞ্চন নামে একজন নিহত হয়েছেন। এ ঘটনায় আহত হয়েছেন আরো তিনজন। শুক্রবার (৩০ জানুয়ারি) রাতে রূপগঞ্জের কাঞ্চন পৌরসভার ত্রিশকাহনীয়া এলাকায় এ ঘটনা ঘটে।</p>

<p>নিহত আজাহার কাঞ্চন পৌরসভার ৯ নম্বর ওয়ার্ড স্বেচ্ছাসেবক দলের সহ-সভাপতি ছিলেন।</p>

<p>স্থানীয় সূত্র জানায়, দলীয় উঠান বৈঠকের সময় নামের তালিকা আগে-পরে দেওয়াকে কেন্দ্র করে যুবদলের নেতাকর্মীদের সঙ্গে স্বেচ্ছাসেবক দলের নেতাকর্মীদের বাকবিতণ্ডা হয়। এক পর্যায়ে দুপক্ষই সংঘর্ষে জড়ায়। এ সময় আজাহার গুরুতর আহত হন। পরে তাকে উদ্ধার করে হাসপাতালে নেওয়া হলে চিকিৎসক তাকে মৃত ঘোষণা করেন।</p>

<p>রূপগঞ্জ থানার ভারপ্রাপ্ত কর্মকর্তা (ওসি) সবজেল হোসেন বলেন, অভিযোগ পেলে আইনগত ব্যবস্থা নেওয়া হবে।</p>

<p>&nbsp;</p>

<p>&nbsp;</p>

<p>কাওছার/এদিন</p>