<p>বাংলাদেশ জাতীয়তাবাদী দলের (বিএনপি) সঙ্গে ইউরোপীয় ইউনিয়নের (ইইউ) নির্বাচন পর্যবেক্ষণ মিশনের প্রধান ইভার্স ইজাবসের নেতৃত্বে সাত সদস্যের প্রতিনিধিদল সাক্ষাৎ করেছেন।</p>

<p>মঙ্গলবার (২৮ এপ্রিল) বিকেলে গুলশানে বিএনপি চেয়ারপারসনের কার্যালয়ে এই সাক্ষাৎ ও বৈঠক অনুষ্ঠিত হয়।</p>

<p>বিএনপির মিডিয়া সেলের সদস্য শায়রুল কবির খান এই তথ্য জানিয়েছেন।</p>

<p>শায়রুল কবির খান বলেন, &ldquo;তারা বৈঠকে গত ত্রয়োদশ জাতীয় সংসদ নির্বাচন নিয়ে গঠনমূলক আলোচনা করেন। অবাধ ও সুষ্ঠু নির্বাচনের জন্য সকল অংশীজনের ইতিবাচক ভূমিকার প্রশংসা করেন।&rdquo;</p>

<p>বিএনপি প্রতিনিধিদলের নেতৃত্ব দিয়েছেন বিএনপির স্থায়ী কমিটির সদস্য ও প্রধানমন্ত্রীর উপদেষ্টা জনাব নজরুল ইসলাম খান।<br />
&nbsp;<br />
এ সময় উপস্থিত ছিলেন বিএনপির সিনিয়র যুগ্ম মহাসচিব ও প্রধানমন্ত্রীর উপদেষ্টা রুহুল কবির রিজভী, বিএনপির চেয়ারপারসনের উপদেষ্টা ও প্রধানমন্ত্রীর উপদেষ্টা &nbsp;ইসমাইল জবিউল্লাহ এবং মাহদী আমিন।</p>

<p>ইইউ প্রতিনিধিদল বিএনপির কাছে ১৯টি সুপারিশসংবলিত একটি প্রস্তাবনা দিয়েছে। তার মধ্যে অগ্রাধিকার সুপারিশ আছে ছয়টি।</p>