<p>বিনম্র শ্রদ্ধা ও যথাযথ মর্যাদায় গাইবান্ধা সরকারি কলেজে মহান শহিদ দিবস ও আন্তর্জাতিক মাতৃভাষা দিবস পালিত হয়েছে। ১৯৫২ সালের ভাষা আন্দোলনে আত্মদানকারী সকল শহিদের প্রতি গভীর শ্রদ্ধা নিবেদন করে কলেজ প্রাঙ্গণে দিনব্যাপী নানা কর্মসূচি পালন করা হয়।<br />
​দিবসের মূল আকর্ষণ ছিল জেলা কেন্দ্র শহীদ মিনারে পুষ্প মাল্য অর্পণ, কলেজের অডিটোরিয়ামে আয়োজিত &#39;স্মৃতিচারণ ও আলোচনা সভা&#39; এবং বিভিন্ন প্রতিযোগিতার &#39;পুরস্কার বিতরণী অনুষ্ঠান&#39;।</p>

<p>​অনুষ্ঠানে প্রধান অতিথি হিসেবে উপস্থিত ছিলেন গাইবান্ধা সরকারি কলেজের অধ্যক্ষ প্রফেসর মোঃ আব্দুর রশিদ&nbsp;<br />
তিনি তাঁর বক্তব্যে বলেন, &quot;বায়ান্নর ভাষা আন্দোলনই ছিল আমাদের স্বাধীনতার বীজ। নতুন প্রজন্মের উচিত সেই ত্যাগের মহিমা অন্তরে ধারণ করে দেশপ্রেমের পথে চলা। বিশেষ অতিথি উপস্থিত ছিলেন অধ্যাপক প্রফেসর আ ফ ম শহীদুর রহমান।&quot;​দিবসের তাৎপর্য তুলে ধরে মুখ্য আলোচক হিসেবে বক্তব্য রাখেন বাংলা বিভাগের বিভাগীয় প্রধান ও সহযোগী অধ্যাপক মোঃ আনোয়ার হোসেন। তিনি বাংলা ভাষার বিবর্তন এবং একুশে ফেব্রুয়ারির বিশ্বজনীন স্বীকৃতির ইতিহাস তুলে ধরেন।</p>

<p>​আলোচনা সভা শেষে শিক্ষার্থীদের অংশগ্রহণে অনুষ্ঠিত চিত্রাঙ্কন, দেশাত্মবোধক গান ও রচনা প্রতিযোগিতার বিজয়ীদের মাঝে পুরস্কার বিতরণ করা হয়। মহান শহিদ দিবস ও আন্তর্জাতিক মাতৃভাষা দিবস উদযাপন কমিটির আহ্বায়ক মোঃ মাসুদুর রহমান-এর সভাপতিত্বে অনুষ্ঠানটি সম্পন্ন হয়। ​অনুষ্ঠানে কলেজের বিভিন্ন বিভাগের শিক্ষকবৃন্দ, কর্মচারীবৃন্দ এবং বিপুল সংখ্যক শিক্ষার্থী উপস্থিত ছিলেন।</p>

<p>সমাপনী বক্তব্যে সভাপতি মোঃ মাসুদুর রহমান অনুষ্ঠানের সফল বাস্তবায়নের জন্য সংশ্লিষ্ট সকলকে ধন্যবাদ জানান এবং শহিদদের আত্মার মাগফিরাত কামনা করে অনুষ্ঠানের সমাপ্তি ঘোষণা করেন।</p>