দেশজুড়ে জ্বালানি তেল বিক্রির ওপর থেকে সরকারি বিধিনিষেধ তুলে নেওয়া হলেও দিনাজপুরের বীরগঞ্জে এর কোনো প্রতিফলন দেখা যাচ্ছে না। উল্টো, বীরগঞ্জ পৌর এলাকার জননী ফিলিং স্টেশন এবং এসআর ফিলিং স্টেশন অ্যান্ড সার্ভিসেস সেন্টার সম্পূর্ণ নিয়ম বহির্ভূতভাবে তেল বিক্রিতে কড়াকড়ি আরোপ করেছে। সরকারি নির্দেশনার তোয়াক্কা না করে এই দুই পাম্প কর্তৃপক্ষ মোটরসাইকেল চালক ও সাধারণ গ্রাহকদের ২০০ টাকার বেশি তেল দিচ্ছে না।