<p>চট্টগ্রামের ফটিকছড়িতে বিনানুমতিতে মাটি কর্তন করে জমির শ্রেণী পরিবর্তন করার অভিযোগের প্রেক্ষিতে মোবাইল কোর্ট পরিচালনা করে এক ব্যক্তিকে অর্থদণ্ড প্রদান করা হয়েছে।<br />
৮ জানুয়ারী উপজেলার হারুয়ালছড়ি ইউনিয়নের বাংলা বাজার সংলগ্ন এলাকায় এ অভিযান পরিচালিত হয়।&nbsp;<br />
অভিযানে হারুয়ালছড়ি এলাকার মো: কামাল (৪৪) নামক একজনকে&nbsp; বালুমহাল ও মাটি ব্যবস্থাপনা আইন ২০১০ এর ১৫ ধারা অনুযায়ী ৭৫ হাজার টাকা অর্থদণ্ড প্রদান করা হয়।&nbsp;<br />
মোবাইল কোর্ট পরিচালনা করেন সহকারী কমিশনার (ভূমি) ও এক্সিকিউটিভ ম্যাজিস্ট্রেট মো: নজরুল ইসলাম। এসময় ভুজপুর ইউনিয়ন ভূমি অফিসের ইউনিয়ন ভূমি সহকারী কর্মকর্তা মোহাম্মদ আলী এবং সংশ্লিষ্ট ব্যক্তিবর্গ সার্বিক সহযোগিতা প্রদান করেন।&nbsp;<br />
সহকারী কমিশনার (ভূমি) ও এক্সিকিউটিভ ম্যাজিস্ট্রেট মো: নজরুল ইসলাম জানান পরিবেশ রক্ষায় ও জনস্বার্থে এ ধরনের অভিযান অব্যাহত থাকবে।</p>