<p>ত্রয়োদশ জাতীয় সংসদে&nbsp;সংরক্ষিত নারী আসনের মনোনয়ন নিয়ে রাজনৈতিক অঙ্গনে শুরু হয়েছে নানা সমীকরণ। বিশেষ করে ঢাকা-১৬, ১৭ ও ১৮ আসনকে ঘিরে আলোচনার কেন্দ্রবিন্দুতে উঠে এসেছেন বাংলাদেশ জাতীয়তাবাদী কৃষক দল মহানগর উত্তরের যুগ্ম আহ্বায়ক এবং সুপ্রিম কোর্টের বিশিষ্ট আইনজীবী অ্যাডভোকেট রুবিনা আক্তার রুবা।</p>

<p>ঢাকা-১৬, ১৭ ও ১৮ নির্বাচনী এলাকার সাধারণ মানুষ এবং স্থানীয় নেতা-কর্মীদের সঙ্গে কথা বলে জানা গেছে, অ্যাডভোকেট রুবিনা আক্তার রুবার প্রতি তাদের বিশেষ আস্থা রয়েছে। তৃণমূলের নেতা-কর্মীরা তাকে কেবল একজন আইনজীবী হিসেবে নয়, বরং বিপদে-আপদে পাশে দাঁড়ানো একজন &lsquo;অভিভাবক&rsquo; হিসেবে দেখেন।</p>

<p>পল্লবী ও উত্তরার একাধিক নেতা-কর্মী জানান, বিগত ফ্যাসিস্ট সরকারের আমলে যখন মিথ্যা মামলায় নেতা-কর্মীরা জর্জরিত ছিলেন, তখন রুবিনা আক্তার রুবা গভীর রাত পর্যন্ত আদালতে তাদের আইনি সহায়তা নিশ্চিত করেছেন। অনেক ক্ষেত্রে নিজের পকেটের টাকা খরচ করে নেতা-কর্মীদের জামিনের ব্যবস্থা করেছেন। এ ছাড়া এলাকার সাধারণ নারীদের মতে, রুবিনা আক্তার রুবা একজন উচ্চশিক্ষিত ও মার্জিত নারী হয়েও যেভাবে রাজপথে আন্দোলন-সংগ্রামে সক্রিয় ছিলেন, তা তাদের অনুপ্রাণিত করে। তারা মনে করেন, এমন একজন নারী সংসদে গেলে এলাকার নারীদের অধিকার ও নিরাপত্তা নিয়ে জোরালো ভূমিকা রাখতে পারবেন।&nbsp;</p>

<p>তৃণমূলের নেতা-কর্মীদের দাবি, দল যেন আগামী সংসদ নির্বাচনে সংরক্ষিত নারী আসনে রাজপথের লড়াকু এবং ত্যাগী কর্মীদের মূল্যায়ন করে। তাদের মতে, অ্যাডভোকেট রুবিনা আক্তার রুবা সেই যোগ্যতার সবটুকুই রাখেন।</p>

<p>বিএনপির কেন্দ্রীয় নীতিনির্ধারণী পর্যায়ের একাধিক নেতার সঙ্গে আলাপকালে জানা গেছে, এবারের সংরক্ষিত নারী আসনে মনোনয়নের ক্ষেত্রে &lsquo;ত্যাগ, রাজপথের সক্রিয়তা এবং পেশাগত দক্ষতা&rsquo; এই তিনটি বিষয়কে সবচেয়ে বেশি গুরুত্ব দিচ্ছে দল। বিশেষ করে যারা বিগত দুঃসময়ে হামলা-মামলা উপেক্ষা করে মাঠে ছিলেন এবং আইনি অঙ্গনে দলকে সেবা দিয়েছেন, তারা অগ্রাধিকার তালিকায় রয়েছেন।</p>

<p>দলের একজন স্থায়ী কমিটির সদস্য (নাম প্রকাশ না করার শর্তে) জানান, &lsquo;আমরা এমন নারী নেতৃত্বকে সংসদে দেখতে চাই যারা তাত্ত্বিক আলোচনার বাইরে রাজপথের বাস্তবতা বোঝেন। অ্যাডভোকেট রুবিনা আক্তার রুবার মতো যারা দীর্ঘ সময় ধরে আমাদের তৃণমূল নেতা-কর্মীদের আইনি সুরক্ষা দিয়েছেন এবং নিজের ক্যারিয়ার ঝুঁকি নিয়ে দলের কাজ করেছেন, তাদের বিষয়টি হাইকমান্ডের বিবেচনায় রয়েছে।&rsquo;</p>

<p>কেন্দ্রীয় কমিটির গুরুত্বপূর্ণ একজন সম্পাদক জানান, বিগত ফ্যাসিস্ট সরকারের আমলে যখন অনেক আইনজীবী পিছু হটেছিলেন, তখন রুবিনা আক্তার রুবা যেভাবে রাজপথ ও আদালত উভয় জায়গায় সরব ছিলেন, তা প্রশংসনীয়। বিশেষ করে ঢাকা বার নির্বাচনে প্রতিকূল পরিবেশেও তার অকুতোভয় অংশগ্রহণ কেন্দ্রীয় নেতাদের নজর কেড়েছে।&nbsp;</p>

<p>দলীয় সূত্র বলছে, ভারপ্রাপ্ত চেয়ারম্যান তারেক রহমান ইতোমধ্যেই বার্তা দিয়েছেন যে, যারা দলের দুর্দিনে পাশে ছিলেন এবং যাদের তৃণমূলের সাথে নিবিড় যোগাযোগ রয়েছে, তাদেরই সর্বোচ্চ মূল্যায়ন করা হবে। রুবিনা আক্তার রুবা যেহেতু ছাত্ররাজনীতি থেকে উঠে আসা এবং বর্তমানে কৃষক দলের মতো গুরুত্বপূর্ণ অঙ্গসংগঠনে সফলভাবে দায়িত্ব পালন করছেন, তাই তার সম্ভাবনাকে অত্যন্ত ইতিবাচক হিসেবে দেখা হচ্ছে।</p>

<p>রাজনৈতিক বিশ্লেষকদের মতে, সংরক্ষিত নারী আসনে রুবিনা আক্তার রুবার মতো শিক্ষিত, পেশাদার এবং রাজপথ থেকে উঠে আসা নেত্রীদের মনোনয়ন দিলে তা সংসদে বিরোধী দলের অবস্থানকে আরো শক্তিশালী করবে। এখন কেবল চূড়ান্ত ঘোষণার অপেক্ষা।</p>

<p>বিএনপির নীতিনির্ধারণী পর্যায় তথা হাইকমান্ডের সূত্রমতে, ত্রয়োদশ জাতীয় সংসদে সংরক্ষিত নারী আসনে মনোনয়নের ক্ষেত্রে এবার আমূল পরিবর্তন আসতে পারে। দলের ভারপ্রাপ্ত চেয়ারম্যান তারেক রহমান পরিষ্কার বার্তা দিয়েছেন যে&mdash; &lsquo;যারা দুঃসময়ে দলের পাশে ছিলেন, রাজপথে নির্যাতিত হয়েছেন এবং পেশাগত দক্ষতা দিয়ে দলের নেতা-কর্মীদের সুরক্ষা দিয়েছেন, তারাই এবার অগ্রাধিকার পাবেন।&rsquo;</p>

<p>হাইকমান্ডের একজন প্রভাবশালী নেতা জানান, &lsquo;বিগত ফ্যাসিস্ট সরকারের আমলে যখন অনেক বড় বড় নেতা ঘরে ছিলেন, তখন অ্যাডভোকেট রুবিনা আক্তার রুবার মতো নারী নেত্রীরা রাজপথে টিয়ারশেল ও মামলার ভয় উপেক্ষা করে কর্মসূচি সফল করেছেন। তার এই ত্যাগ হাইকমান্ডের বিশেষ নজরদারিতে রয়েছে।&rsquo;&nbsp;<br />
দলের নীতিনির্ধারকরা মনে করেন, রুবিনা আক্তার রুবা যেভাবে ঢাকার রাজপথ থেকে শুরু করে আদালত চত্বরে দলের শীর্ষ নেতাদের (যেমন- সুলতান সালাউদ্দিন টুকু, রাজীব আহসান প্রমুখ) মামলা পরিচালনায় সাহসী ভূমিকা রেখেছেন, তা বিরল। হাইকমান্ড তাকে একজন &lsquo;পরীক্ষিত ও বিশ্বস্ত&rsquo; আইনজীবী কর্মী হিসেবে বিবেচনা করছে।</p>

<p>কৃষক দল মহানগর উত্তরের যুগ্ম আহ্বায়ক হিসেবে তার সাংগঠনিক দক্ষতা এবং একই সাথে সুপ্রিম কোর্টের আইনজীবী হিসেবে তার পেশাগত অবস্থান এই দুইয়ের সমন্বয়কে হাইকমান্ড একটি &lsquo;পারফেক্ট কম্বিনেশন&rsquo; হিসেবে দেখছে। বিশেষ করে ঢাকা-১৬, ১৭ ও ১৮ এলাকার তৃণমূল নেতা-কর্মীদের সাথে তার নিবিড় যোগাযোগ মনোনয়নের দৌড়ে তাকে অনেকটা এগিয়ে রেখেছে।</p>

<p>সূত্র আরো জানায়, রুবিনা আক্তার রুবার ক্লিন ইমেজ এবং তার নিজ এলাকায় প্রতিষ্ঠিত মাদ্রাসার মাধ্যমে সামাজিক সেবামূলক কাজগুলো দলের ভাবমূর্তি উজ্জ্বল করেছে। একজন শিক্ষিত, মার্জিত ও সাহসী নারীকে সংসদে পাঠাতে হাইকমান্ড অত্যন্ত ইতিবাচক। যদিও মনোনয়নের চূড়ান্ত তালিকা এখনো ঘোষণা করা হয়নি, তবে দলীয় কার্যালয়ের অভ্যন্তরীণ গুঞ্জন অনুযায়ী, সংরক্ষিত নারী কোটায় রুবিনা আক্তার রুবা অন্যতম শক্তিশালী দাবিদার। হাইকমান্ড মনে করে, তার মতো যোগ্য ও বিশ্বস্ত নেতৃত্ব সংসদে গেলে আইনের শাসন ও গণতন্ত্র পুনরুদ্ধারের লড়াই আরও বেগবান হবে।</p>

<p><strong>পারিবারিক পরিচয়</strong><br />
রাজনৈতিক পরিবারের সন্তান রুবিনা আক্তার রুবা ছাত্রজীবন থেকেই শহীদ রাষ্ট্রপতি জিয়াউর রহমানের আদর্শে উজ্জীবিত। ১৯৯৩ সাল থেকে জগন্নাথ বিশ্ববিদ্যালয় কলেজ শাখা ছাত্রদলের মাধ্যমে তার রাজনীতির হাতেখড়ি। রাষ্ট্রবিজ্ঞান ও আইন বিষয়ে উচ্চশিক্ষা গ্রহণের পর তিনি নিজেকে বিলিয়ে দিয়েছেন সাধারণ মানুষ ও দলীয় নেতা-কর্মীদের আইনি সেবা প্রদানে।</p>

<p>পেশাগত জীবনে বর্তমানে তিনি জেলা ও দায়রা জজ ৩য় আদালতে অতিরিক্ত পাবলিক প্রসিকিউটর হিসেবে কর্মরত আছেন। তবে কেবল পেশা নয়, বরং নির্যাতিত দলীয় নেতা-কর্মীদের পাশে দাঁড়ানোকে তিনি নৈতিক দায়িত্ব হিসেবে নিয়েছেন। ২০১৫ সালে নিহার হোসেন ফারুক অ্যাসোসিয়েটে যোগদানের পর থেকে বিএনপির শীর্ষস্থানীয় নেতা সুলতান সালাউদ্দিন টুকু, হাসান জাফির তুহিন, শহীদুল ইসলাম বাবুল, রাজীব আহসান ও হাবিবুর রশীদ হাবিবসহ অসংখ্য নেতা-কর্মীর পক্ষে আদালতে আইনি লড়াই চালিয়েছেন তিনি। বিগত সরকারের শাসনামলে রাজপথের আন্দোলন এবং আদালতের কাঠগড়ায় সমানভাবে সক্রিয় থেকে তিনি দলীয় মহলে আস্থার জায়গা তৈরি করেছেন। প্রতিকূল পরিবেশের মধ্যেও ২০২২-২৩ ও ২০২৩-২৪ মেয়াদে ঢাকা বার নির্বাচনে প্রার্থী হয়ে তিনি তার সাহসিকতার পরিচয় দেন।&nbsp;</p>

<p>এ ছাড়া রাজনীতি ও আইন পেশার পাশাপাশি নিজ এলাকায় শিক্ষার আলো ছড়াতেও কাজ করছেন রুবিনা আক্তার রুবা। ২০১৪ সালে ময়মনসিংহের গফরগাঁওয়ের দিয়ারগাঁও গ্রামে নিজ অর্থায়নে প্রতিষ্ঠা করেছেন &lsquo;নুহান নুম নুরানী ফোরকানিয়া মাদ্রাসা।&rsquo; বর্তমানে এটি হাফেজিয়া মাদ্রাসায় উন্নীত করার প্রক্রিয়া চলছে, যেখানে গ্রামের শতাধিক শিশু বিনামূল্যে পবিত্র কোরআন শিক্ষার সুযোগ পাচ্ছে।&nbsp;</p>

<p>দলীয় সূত্র বলছে, দীর্ঘদিনের সাংগঠনিক অভিজ্ঞতা, আইনি প্রজ্ঞা এবং তৃণমূলের সঙ্গে নিবিড় সম্পর্কের কারণে সংরক্ষিত নারী আসনে মনোনয়নের দৌড়ে তিনি বেশ এগিয়ে আছেন।</p>

<p>মনোনয়ন প্রত্যাশার বিষয়ে অ্যাডভোকেট রুবিনা আক্তার রুবা বলেন, &lsquo;দল যদি আমাকে সুযোগ দেয়, তবে জাতীয় সংসদে আইনের শাসন প্রতিষ্ঠা, নারীর অধিকার রক্ষা এবং গণতান্ত্রিক চর্চাকে আরো শক্তিশালী করতে আমার সর্বোচ্চটা দিয়ে কাজ করব। রাজপথের লড়াইয়ের পাশাপাশি সংসদীয় বিতর্কেও দলের পক্ষে জোরালো ভূমিকা রাখতে আমি দৃঢ়প্রতিজ্ঞ।&rsquo;&nbsp;</p>

<p>এখন দেখার বিষয়, ত্যাগী ও সাহসী এই নেত্রীকে মূল্যায়ন করে দল শেষ পর্যন্ত কী সিদ্ধান্ত নেয়। তবে মাঠপর্যায়ের নেতাকর্মীদের মতে, রুবিনা আক্তার রুবার মতো মেধাবী ও সাহসী নেতৃত্ব সংসদে গেলে দল ও দেশ উভয়ই উপকৃত হবে।</p>