<p>ত্রয়োদশ জাতীয় সংসদ নির্বাচনের&nbsp;প্রচারণায় অংশ নিতে&nbsp;আগামীকাল&nbsp;নরসিংদীতে আসছেন&nbsp;বিএনপির চেয়ারম্যান তারেক রহমান।</p>

<p>বৃহস্পতিবার (২২&nbsp;জানুয়ারি) বিকেলে নরসিংদী ক্লাবের সামনে মহাসমাবেশে প্রধান অতিথি হিসেবে বক্তব্য রাখবেন তিনি।</p>

<p>তারেক রহমানের আগমন উপলক্ষে মহাসমাবেশ সফল করতে জেলা বিএনপি, যুবদল, ছাত্রদলসহ&nbsp;সহযোগী সংগঠনের নেতৃবৃন্দ সারা জেলাজুড়ে প্রস্ততি গ্রহণ&nbsp;করেছেন। দলের নেতৃবৃন্দ কয়েক দিন ধরে দলীয় প্রস্তুতি সভা, লিফলেট &nbsp;বিতরণ, মঞ্চ তৈরিসহ বিভিন্ন কর্মসূচি সম্পন্ন করেছেন।</p>

<p>বিএনপির মহাসমাবেশে সভাপতিত্ব করবেন নরসিংদী-১ আসনের বিএনপি মনোনীত প্রার্থী, বিএনপির যুগ্ম মহাসচিব, নরসিংদী জেলা বিএনপির সভাপতি খায়রুল কবির খোকন এবং সঞ্চালনা করবেন নরসিংদী-৩ শিবপুর আসনের বিএনপি মনোনীত প্রার্থী, জেলা বিএনপির সাধারণ আলহাজ্ব মঞ্জুর এলাহী।</p>

<p>এছাড়াও অন্য তিন আসনের ধানের শীষের এমপি পদ প্রার্থী, জেলা বিএনপি, যুবদল, ছাত্রদলসহ অন্য সহযোগী সংগঠনের নেতা ও কর্মীরা উপস্থিত থাকবেন।</p>