<p>ইসলামী আন্দোলন বাংলাদেশের আমির ও চরমোনাই পীর মুফতি সৈয়দ মুহাম্মদ রেজাউল করীমের সঙ্গে নির্বাচন পরবর্তী সৌজন্য সাক্ষাৎ করতে রাজধানীর সিদ্ধেশ্বরীর বাসভবনে যান বিএনপির চেয়ারম্যান তারেক রহমান।</p>

<p>সোমবার (১৬ ফেব্রুয়ারি) সন্ধ্যায় তারেক রহমান চরমোনাই পীরের বাসায় গেলে তাকে স্বাগত জানান।</p>

<p>এ সময় উপস্থিত ছিলেন বিএনপির মহাসচিব মির্জা ফখরুল ইসলাম আলমগীর ও স্থায়ী কমিটির সদস্য নজরুল ইসলাম খান।</p>

<p>অপরদিকে ইসলামী আন্দোলনের পক্ষে উপস্থিত ছিলেন দলের নায়েবে আমির মুফতি সৈয়দ মুহাম্মদ ফয়জুল করীম ও মহাসচিব অধ্যক্ষ মাওলানা ইউনুস আহমাদ।</p>

<p>এর আগে রবিবার (১৫ ফেব্রুয়ারি) সন্ধ্যায় প্রথমে জামায়াতের আমির ডা. শফিকুর রহমান ও পরে জাতীয় নাগরিক পার্টির (এনসিপি) আহ্বায়ক নাহিদ ইসলামের বাসায় যান তারেক রহমান।</p>