<p>মহান স্বাধীনতা ও জাতীয় দিবস উপলক্ষে পিরোজপুরের নেছারাবাদে উপজেলা বিএনপি ও পৌর বিএনপির উদ্যোগে বর্ণাঢ্য র&zwj;্যালি এবং শহীদদের প্রতি শ্রদ্ধা নিবেদন কর্মসূচি পালিত হয়েছে।</p>

<p>বৃহস্পতিবার (২৬ মার্চ) সকাল ৯টায় সোহাগদল বধ্যভূমিতে মহান মুক্তিযুদ্ধের শহীদদের প্রতি বিনম্র শ্রদ্ধা জানিয়ে পুষ্পার্পণ করেন উপজেলা বিএনপির সাবেক সদস্যসচিব আলহাজ আবদুল্লাহ আল বেরুনী সৈকত। এ সময় স্থানীয় নেতাকর্মীরা উপস্থিত ছিলেন।</p>

<p>পরে একটি বর্ণাঢ্য র&zwj;্যালি উপজেলার গুরুত্বপূর্ণ সড়ক প্রদক্ষিণ করে। র&zwj;্যালিতে অংশগ্রহণকারীরা দেশপ্রেম, স্বাধীনতার চেতনা ও জাতীয় ঐক্যের বার্তা সর্বস্তরের মানুষের মাঝে ছড়িয়ে দেন। লাল-সবুজের পতাকায় মুখরিত হয়ে ওঠে পুরো এলাকা।</p>

<p>র&zwj;্যালি শেষে আয়োজিত সমাপনী বক্তব্যে আলহাজ আবদুল্লাহ আল বেরুনী সৈকত বলেন, &ldquo;দেশের গণতন্ত্র, স্বাধীনতা ও জনগণের অধিকার রক্ষায় আমাদের সবাইকে ঐক্যবদ্ধ হয়ে কাজ করতে হবে।&rdquo;</p>

<p>সমাপনী অনুষ্ঠানে নেতৃবৃন্দ মহান মুক্তিযুদ্ধের বীর শহীদদের গভীর শ্রদ্ধার সঙ্গে স্মরণ করেন এবং তাঁদের আত্মত্যাগের বিনিময়ে অর্জিত স্বাধীনতার চেতনাকে ধারণ করে দেশ ও জনগণের কল্যাণে কাজ করার আহ্বান জানান।</p>

<p>এ সময় বক্তব্য রাখেন উপজেলা বিএনপির সাবেক যুগ্ম আহ্বায়ক নাছির তালুকদার, পৌর বিএনপির সাবেক সভাপতি শফিকুল ইসলাম ফরিদ এবং পৌর বিএনপির সভাপতি কাজী কামাল।</p>

<p>উপজেলা ও পৌর বিএনপির নেতাকর্মীরা বিপুল উৎসাহ-উদ্দীপনা ও আন্তরিক অংশগ্রহণের মাধ্যমে পুরো কর্মসূচিকে সফল করে তোলেন।</p>