<p>যুক্তরাষ্ট্র ও ইসরাইলের যৌথ হামলায় ইরানের সর্বোচ্চ নেতা আয়াতুল্লাহ আলী খামেনির নিহতের পর, নতুন উত্তরসূরি নির্বাচনের প্রক্রিয়ায় মার্কিন প্রেসিডেন্ট ডোনাল্ড ট্রাম্পের হস্তক্ষেপের দাবির তীব্র নিন্দা জানিয়েছেন জাতিসংঘে নিযুক্ত ইরানের রাষ্ট্রদূত।&nbsp;</p>

<p>গতকাল শুক্রবার জাতিসংঘে নিযুক্ত ইরানের রাষ্ট্রদূত এ নিন্দা জানিয়েছে।</p>

<p>ট্রাম্পের এই অংশগ্রহণ বা হস্তক্ষেপের ইচ্ছাকে তেহরান অভ্যন্তরীণ বিষয়ে অবৈধ হস্তক্ষেপ হিসেবে দেখছে বলে জানা তিনি। খবর বার্তা সংস্থা এএফপি&rsquo;র।</p>

<p>জাতিসংঘে নিযুক্ত ইরানের দূত আমির সাইদ ইরাভানি বলেছেন, ট্রাম্পের দাবি &lsquo;রাষ্ট্রগুলোর অভ্যন্তরীণ বিষয়ে হস্তক্ষেপ না করার নীতি স্পষ্টভাবে লঙ্ঘন করছে এবং এটি জাতিসংঘের সংবিধানে প্রতিষ্ঠিত নিয়মেরও পরিপন্থী।&rsquo;</p>

<p>ইরাভানি নিউ ইয়র্কে সাংবাদিকদের বলেন, &lsquo;ইরান একটি সার্বভৌম এবং স্বাধীন রাষ্ট্র। এটি কোনও বিদেশী শক্তিকে তার অভ্যন্তরীণ বিষয়ে হস্তক্ষেপ করতে দেয় না এবং কখনও অনুমতি দেবে না।&rsquo;&nbsp;</p>

<p>তিনি আরও বলেন, &lsquo;ইরানের নেতৃত্ব নির্বাচন আমাদের সাংবিধানিক পদ্ধতি অনুসারে এবং কেবলমাত্র ইরানি জনগণের ইচ্ছা অনুসারে, কোনও বিদেশী হস্তক্ষেপ ছাড়াই হবে।&rsquo;<br />
সংবাদ সংস্থা অ্যাক্সিওসের সাথে এক সাক্ষাৎকারে ট্রাম্প গত বৃহস্পতিবার বলেছেন যে, &nbsp;ইরানের পরবর্তী নেতা নির্বাচনের প্রক্রিয়ায় তাকে &lsquo;নিজেকে অবশ্যই জড়িত থাকতে হবে।&rsquo;&nbsp;</p>

<p>তিনি ওই সাক্ষাৎকারে জানিয়েছিলেন যে, তিনি এই সিদ্ধান্তে সরাসরি ভূমিকা রাখতে চান এবং সর্বোচ্চ নেতা খামেনির ছেলে মোজতবা খামেনিকে পরবর্তী নেতৃত্বের জন্য &lsquo;গ্রহণযোগ্য&rsquo; মনে করছেন না। তিনি খামেনির ছেলেকে উপযুক্ত নেতা হিসেবে প্রত্যাখ্যান করেন।</p>

<p>এদিকে, ইরানের রাষ্ট্রদূত আবারও মার্কিন-ইসরাইলি হামলার প্রতিশোধ নেওয়ার পদক্ষেপকে আইনি এবং বলে বর্ণনা করেছেন এবং বলেছেন যে অ-সামরিক স্থানে কথিত হামলার তদন্ত চলছে।</p>