<p>নীলফামারীর সৈয়দপুরে পবিত্র রমজান উপলক্ষে দুস্থ ও সুবিধাবঞ্চিত মানুষের জন্য মানবিক সহায়তার অংশ হিসেবে বিভিন্ন হাফেজিয়া মাদ্রাসা ও এতিমখানায় খেজুর বিতরণ করা হয়েছে। দুর্যোগ ব্যবস্থাপনা ও ত্রাণ মন্ত্রণালয়ের বরাদ্দের আওতায় সৌদি আরবের কিং সালমান মানবিক ত্রাণ সহায়তা কেন্দ্রের পাঠানো এই খেজুর স্থানীয় হাফেজিয়া মাদ্রাসা, এতিমখানা ও বৃদ্ধাশ্রমে বিতরণ করা হয়।</p>

<p>বৃহস্পতিবার (১২ মার্চ) সৈয়দপুর উপজেলা প্রশাসন ও উপজেলা প্রকল্প বাস্তবায়ন অফিসের সার্বিক তত্ত্বাবধানে আনুষ্ঠানিকভাবে ওইসব খেজুর বিতরণ করা হয়। রমজান মাসে রোজাদারদের ইফতারের সময় খেজুর বিশেষ গুরুত্ব বহন করায় এই সহায়তা সংশ্লিষ্ট প্রতিষ্ঠানগুলোর শিক্ষার্থী ও বাসিন্দাদের জন্য স্বস্থির বার্তা বয়ে এনেছে।<br />
খেজুর বিতরণ কার্যক্রমে উপস্থিত ছিলেন সৈয়দপুর উপজেলা নির্বাহী কর্মকর্তা (ইউএনও) ফারাহ ফাতেহা তাকমিলা। বিতরণকালে উপজেলা প্রকল্প বাস্তবায়ন কর্মকর্তা (পিআইও) মো. আব্দুল মাবুদসহ উপজেলা প্রশাসনের অন্যান্য কর্মকর্তারাও উপস্থিত ছিলেন।&nbsp;</p>

<p>উপজেলা নির্বাহী কর্মকর্তা (ইউএনও) ফারাহ ফাতেহা তাকমিলা বলেন, দুর্যোগ ব্যবস্থাপনা ও ত্রাণ মন্ত্রণালয়ের বরাদ্দের আওতায় সৌদি আরবের কিং সালমান মানবিক ত্রাণ সহায়তা কেন্দ্রের পাঠানো এসব খেজুর আমরা বিভিন্ন হাফেজিয়া মাদ্রাসা, এতিমখানা ও বৃদ্ধাশ্রমে দেওয়া হয়েছে। রমজান মাসে এতিম ও দরিদ্র শিক্ষার্থীদের পাশে দাঁড়ানোর লক্ষ্যেই এই সহায়তা। এতে উপজেলার বিভিন্ন মাদ্রাসার শিক্ষার্থী, এতিমরা উপকৃত হবে বলে আশা করি।</p>

<p>উপজেলা প্রকল্প বাস্তবায়ন কর্মকর্তা (পিআইও) মো. আব্দুল মাবুদ জানান, দুর্যোগ ব্যবস্থাপনা ও ত্রাণ মন্ত্রণালয়ের বরাদ্দ থেকে সৌদি আরবের কিং সালমান মানবিক ত্রাণ সহায়তা কেন্দ্রের পাঠানো মোট ১৬৪ কেজি খেজুর উপজেলার বিভিন্ন হাফেজিয়া মাদ্রাসা, এতিমখানা ও বৃদ্ধাশ্রমে বিতরণ করা হয়েছে।<br />
উপকারভোগী প্রতিষ্ঠানগুলোর পক্ষ থেকে এ ধরনের মানবিক উদ্যোগের জন্য সংশ্লিষ্ট কর্তৃপক্ষের প্রতি কৃতজ্ঞতা প্রকাশ করা হয়। তারা জানান, রমজান মাসে এতিম ও দরিদ্র মাদ্রাসা শিক্ষার্থীদের ইফতারের জন্য এই সহায়তা বিশেষভাবে সহায়ক হবে।</p>