যুক্তরাষ্ট্র-ইসরায়েলের যৌথ হামলায় আয়াতুল্লাহ আলি খামেনির মৃত্যুর পর প্রায় এক মাস হতে চলল সর্বোচ্চ নেতার আসনে বসেছেন তার ছেলে মোজতবা খামেনি। কিন্তু দায়িত্ব গ্রহণের পর থেকে এখন পর্যন্ত একবারের জন্যও তাকে জনসম্মুখে দেখা যায়নি। যদিও রাষ্ট্রীয় টেলিভিশনে তার বেশ কিছু বিবৃতি পড়ে শোনানো হয়েছে, তবে দীর্ঘ দৃশ্যমান অনুপস্থিতি বিশ্বজুড়ে নানা জল্পনা আর গুজবের জন্ম দিয়েছে। বিশেষ করে তার শারীরিক অবস্থা এবং অবস্থান নিয়ে শুরু হয়েছে তুমুল বিতর্ক।