<p>নারায়ণগঞ্জের সিদ্ধিরগঞ্জে ভূমি প্রতিমন্ত্রী ব্যারিস্টার কায়সার কামাল বুধবার সকালে সিদ্ধিরগঞ্জ ইউনিয়ন ভূমি অফিসে গিয়ে কোন কর্মকর্তা ও কর্মচারীকে অফিসে উপস্থিত না পাওয়ার ঘটনায় অফিসের তিন কর্মকর্তাকে অন্যত্র বদলি করা হয়েছে।&nbsp;</p>

<p>বৃহস্পতিবার সকাল সাড়ে ১১টায় সিদ্ধিরগঞ্জ ইউনিয়ন ভূমি অফিসে গিয়ে সরেজমিনে দেখা যায় অফিসে সেবাগ্রহীতা কয়েকজন বসে আছেন। কর্মকর্তারা অন্যত্র বদলি হওয়ায় অফিস ফাঁকা।</p>

<p>এ বিষয় নারায়ণগঞ্জ জেলা প্রশাসক মো. রায়হান কবির বলেন, সিদ্ধিরগঞ্জ ভূমি অফিসের অফিস সহকারীসহ তিনজনকে বদলি করা হয়েছে এবং তাদের বিরুদ্ধে বিভাগীয় মামলা দায়েরের প্রস্তুতি চলছে।</p>

<p>তিন কর্মকর্তা হলেন সিদ্ধিরগঞ্জ ইউনিয়ন সহকারী ভূমি কর্মকর্তা মো. নাসির উদ্দিন, উপসহকারী ভূমি কর্মকর্তা মো. ওমর ফারুক ও অফিস সহকারী জান্নাতী। নাসির উদ্দিন ও ওমর ফারুককে নারায়ণগঞ্জের &nbsp;আড়াইহাজারে এবং অফিস সহকারী জান্নাতীকে নারায়ণগঞ্জের বন্দর উপজেলায় বদলি করা হয়েছে।&nbsp;</p>

<p>সহকারী কমিশনার (ভুমি) সিদ্ধিরগঞ্জ রাজস্ব সার্কেল অফিসের নাজির মো. জান্নাতুল অফিসে বসে আছেন নতুন যে সকল কর্মকর্তারা যোগদান করবেন তাদের দায়িত্ব বুঝিয়ে দেওয়ার জন্য।</p>