<p>কক্সবাজার সমুদ্র সৈকতের অবৈধ স্থাপনা উচ্ছেদকৃত স্থান পরিদর্শন করে এ বিষয়ে কঠোর নির্দেশ দিয়েছেন স্বরাষ্ট্রমন্ত্রী সালাহউদ্দিন আহমদ। তিনি বলেছেন, সৈকতের বালিয়াড়িকে যে কোনো ধরনের স্থাপনামুক্ত রাখতে হবে।</p>

<p>রোববার (২২ মার্চ) বিকেলে মন্ত্রী সৈকতের সুগন্ধা পয়েন্টে যান এবং উচ্ছেদ পরবর্তী পরিস্থিতি পর্যবেক্ষণ করেন।</p>

<p>সম্প্রতি কক্সবাজার সফরে জেলা আইনশৃঙ্খলা কমিটির সভায় স্বরাষ্ট্রমন্ত্রী সৈকতের সব অবৈধ স্থাপনা &nbsp;এক সপ্তাহের মধ্য উচ্ছেদের কঠোর নির্দেশ দিয়েছিলেন।</p>

<p>সেই নির্দেশনার ধারাবাহিকতায় জেলা প্রশাসনের অভিযানে দখলমুক্ত হওয়া সুগন্ধা ও কলাতলী পয়েন্ট আজ সরেজমিনে পরিদর্শন করেন মন্ত্রী।&nbsp;<br />
পরিদর্শনকালে সালাহউদ্দিন আহমদ সেখানে উপস্থিত জেলা প্রশাসকসহ প্রশাসনের স্থানীয় কর্মকর্তা ও ব্যবসায়ীদের উদ্দেশ্যে কঠোর নির্দেশ দিয়ে বলেন, সমুদ্র সৈকতের প্রাকৃতিক সৌন্দর্য ও পরিবেশ রক্ষায় বালিয়াড়ির ওপর কোনো ধরনের স্থাপনা রাখা হবে না। সৈকতের বালিয়াড়িকে যে কোনো ধরনের স্থাপনামুক্ত রাখতে হবে।</p>

<p>এসময় সাংবাদিকদের সঙ্গে কোনো আনুষ্ঠানিক কথা না বললেও উচ্ছেদকৃত জায়গা যাতে পুনরায় দখল না হয় সে বিষয়ে ট্যুরিস্ট পুলিশ ও জেলা প্রশাসনকে সতর্ক থাকার নির্দেশ দেন তিনি।</p>

<p>মন্ত্রীর এই ঝটিকা পরিদর্শনের সময় উচ্ছেদ অভিযানে ক্ষতিগ্রস্ত ব্যবসায়ীরা পুনর্বাসনের দাবি জানান। তবে সরকার সৈকতের মূল সৌন্দর্য বজায় রাখতে বালিয়াড়িকে স্থাপনামুক্ত রাখার সিদ্ধান্তে অটল রয়েছে বলে জানান মন্ত্রী।তিনি বলেন,বালিয়াড়িতে দোকান করার জন্য যদি জেলা প্রশাসন &nbsp;লীজ দিয়ে টাকা নিয়ে থাকেন সেই টাকা ফেরত দেয়ার ও নির্দেশ দেন।এ কক্সবাজার - ৩, কক্সবাজার সদর, রামু ও ঈদগাঁও আসনের সাংসদ বিএনপির কেন্দ্রীয় মৎস্য বিষয়ক সম্পাদক লুৎফর রহমান কাজল উপস্থিত ছিলেন।</p>