<p>কবি মামুন মুস্তাফা সম্পাদিত মন ও মননের ছোটকাগজ লেখমালা ২০২৬-এর জানুয়ারিতে বারো বছর পূর্ণ করলো। সেই ধারবাহিকতায় আসন্ন ঈদুল ফিতরের পরেই অনুষ্ঠিত হতে যাচ্ছে &lsquo;লেখমালা যুগপূর্তি উৎসব&rsquo;। এই উৎসবকে ঘিরে লেখমালা ঘোষণা করেছে &lsquo;লেখমালা যুগপূর্তি পুরস্কার ও সম্মাননা ২০২৬&rsquo;।&nbsp;</p>

<p>সাহিত্যে &lsquo;লেখমালা যুগপূর্তি পুরস্কার ২০২৬&rsquo; পেয়েছেন বাংলাদেশের কথাসাহিত্যে ভিন্নমাত্রিক স্বতন্ত্র স্বর কথাসাহিত্যিক সৈয়দ রিয়াজুর রশীদ এবং ছোটকাগজে বাংলাদেশের লিটল ম্যাগাজিন আন্দোলনের পুরোধা সহযাত্রী নিসর্গ-এর সম্পাদক সরকার আশরাফ।&nbsp;</p>

<p>এছাড়া লেখমালা সম্মাননা ২০২৬ প্রদান করা হযেছে অপেক্ষাকৃত তরুণ তিন কবি, গল্পকার ও গবেষককে। কবিতায় লেখমালা সম্মাননা পেলেন শূন্য দশকের নিভৃতচারী উজ্জ্বল কবি মামুন রশীদ, কথাসাহিত্যে আটপৌরে ও ঘরোয়া গদ্যভাষার স্বকীয় কথাকার শ্রাবণী প্রামানিক এবং প্রবন্ধ/গবেষণায় সাম্প্রতিক সময়ের মুক্তিযুদ্ধ ও লোকসাহিত্য লেখক বঙ্গ রাখাল।&nbsp;</p>

<p>এতদসঙ্গে লেখমালা প্রবর্তিত শিক্ষা ক্ষেত্রে গোলাম রসূল স্মৃতিপদক অর্জন করেছেন শিক্ষাবিদ অধ্যাপক এবিএম মোশাররফ হুসাইন।</p>

<p>উল্লেখ্য লেখমালা বিগত সময়ে আরও তিনবার সাহিত্য ও শিক্ষা ক্ষেত্রে দেশের বরেণ্য গুণিজনকে লেখমালা সম্মাননা প্রদান করেছে। আগামী ঈদের পরেই সুবিধাজনক সময়ে &lsquo;লেখমালা যুগপূর্তি পুরস্কার ও সম্মাননা ২০২৬&rsquo; প্রদান করা হবে।&nbsp;<br />
&nbsp;</p>