<p>গৌরব, শ্রদ্ধা আর দেশাত্মবোধের আবেগে নারায়ণগঞ্জের রূপগঞ্জ উপজেলায় পালিত হলো মহান স্বাধীনতা ও জাতীয় দিবস। সূর্যোদয়ের সঙ্গে সঙ্গে শহীদদের স্মরণে শ্রদ্ধা নিবেদন এবং দিনব্যাপী নানা কর্মসূচিতে মুখর হয়ে ওঠে পুরো উপজেলা।</p>

<p>২৬ মার্চ সকালে উপজেলা প্রশাসনের আয়োজনে সরকারি মুড়াপাড়া বিশ্ববিদ্যালয় কলেজ মাঠে জাতীয় পতাকা উত্তোলনের মাধ্যমে দিবসের সূচনা হয়। পরে সেখানে বর্ণাঢ্য কুচকাওয়াজ, দৃষ্টিনন্দন ডিসপ্লে, শিক্ষার্থীদের অংশগ্রহণে বিভিন্ন প্রতিযোগিতা এবং পুরস্কার বিতরণী অনুষ্ঠিত হয়। অনুষ্ঠানের একটি বিশেষ আকর্ষণ ছিল বীর মুক্তিযোদ্ধাদের সংবর্ধনা, যেখানে তাঁদের আত্মত্যাগ গভীর কৃতজ্ঞতার সঙ্গে স্মরণ করা হয়।</p>

<p>অনুষ্ঠানে উপস্থিত ছিলেন বীর মুক্তিযোদ্ধা কাজী মনিরুজ্জামান মনির, উপজেলা নির্বাহী কর্মকর্তা সাইফুল ইসলাম, জেলা বিএনপির সাবেক সাধারণ সম্পাদক গোলাম ফারুক খোকন, উপজেলা বিএনপির সভাপতি অ্যাডভোকেট মাহাফুজুর রহমান হুমায়ুন, সহকারী কমিশনার (ভূমি) ফরিদ আল সোহান, মারজানুল হক, রূপগঞ্জ থানার ভারপ্রাপ্ত কর্মকর্তা সবজেল হোসেনসহ প্রশাসন ও রাজনৈতিক অঙ্গনের গুরুত্বপূর্ণ ব্যক্তিরা।</p>

<p>এছাড়াও দিবসটি উপলক্ষে উপজেলার বিভিন্ন শিক্ষা প্রতিষ্ঠান, সরকারি-বেসরকারি দপ্তর এবং সামাজিক সংগঠনগুলোতে আয়োজন করা হয় আলোচনা সভা, সাংস্কৃতিক অনুষ্ঠান ও দেশাত্মবোধক পরিবেশনা। সর্বস্তরের মানুষের স্বতঃস্ফূর্ত অংশগ্রহণে দিনটি পরিণত হয় এক মিলনমেলায়।</p>

<p>স্বাধীনতার চেতনায় উদ্বুদ্ধ হয়ে নতুন প্রজন্মের মাঝে দেশপ্রেম জাগ্রত করার প্রত্যয়ে দিনভর আয়োজনে ছিল প্রাণচাঞ্চল্য, আর শহীদদের প্রতি ছিল গভীর শ্রদ্ধা ও ভালোবাসার</p>