<p>পার্বতীপুর সরকারী কলেজের ভারপ্রাপ্ত অধ্যক্ষ আনোয়ারুল কবিরকে বিদায় সংবর্ধনা জানাল কলেজের শিক্ষক-শিক্ষার্থী ও কর্মচারীরা।</p>

<p>গতকাল মঙ্গলবার (৩১ মার্চ) বেলা ১ টা ৩০ মিনিটে পার্বতীপুর সরকারী কলেজ মিলতায়নে আয়োজিত এই বিদায় সংবর্ধনা অনুষ্ঠানে বিদায়ী অধ্যক্ষ আনোয়ারুল কবির বাদল ও অন্যান্য অতিথিকে শিক্ষক- কর্মচারী ও শিক্ষার্থীদের পক্ষ থেকে ফুলের তোড়া দিয়ে ফুলের দিয়ে স্বাগত জানানো হয়।</p>

<p>অনুষ্ঠানে বক্তব্য রাখেন- কলেজ শিক্ষক পরিষদের আহবায়ক ও অর্থনীতি বিভাগের প্রভাষক মঞ্জুর মোর্শেদ, দর্শন বিভাগের প্রভাষক মেহেদী হাসান, সমাজবিজ্ঞান বিভাগের প্রভাষক আনোয়ার হোসেন, সহকারী অধ্যাপক আতাউর রহমান, সাবেক ভারপ্রাপ্ত অধ্যক্ষ মিজানুর রহমান, বিদায়ী অধ্যক্ষের সহধর্মিনী ও বদরগঞ্জ মহিলা কলেজের সহকারী অধ্যাপিকা ফেরদৌসী বেগম ও পার্বতীপুর সরকারী কলেজের প্রাক্তন অধ্যক্ষ অধ্যাপক জাহেদুর রহমান প্রমুখ।</p>

<p>আলোচনা শেষে কলেজ কর্তৃপক্ষ শিক্ষক-কর্মচারী ও শিক্ষার্থীদের পক্ষ থেকে বিদায়ী ভারপ্রাপ্ত অধ্যক্ষ আনোয়ারুল কবিরকে ক্রেস্ট, কুরআন শরীফ, মূল্যাবান পোশাক ও অন্যান্য উপহার সামগ্রী প্রদান করা হয়। সংবর্ধনায় বিদায়ী ভারপ্রাপ্ত অধ্যক্ষে দীর্ঘায়ু ও মঙ্গল কামনা করে মোনাজাত করা হয়। অনুষ্ঠানটি পরিচালনা ও উপস্থাপনা করেন কলেজের ইংরেজী বিভাগের প্রভাষক মশিউর রহমান।&nbsp;<br />
&nbsp;</p>