<p>কক্সবাজারের মহেশখালীতে সড়ক দুর্ঘটনায় এক যুবকের মৃত্যু হয়েছে। মর্মান্তিক এই ঘটনায় নিহতের পরিবার ও এলাকায় শোকের ছায়া নেমে এসেছে।</p>

<p>বৃহস্পতিবার (১২ মার্চ) সন্ধ্যায় উপজেলার হোয়নাক ইউনিয়নে মিজ্জিরপাড়া এলাকায় এই দুর্ঘটনা ঘটে।</p>

<p>স্থানীয় সূত্রে জানা যায়, কুতুবজোম ইউনিয়নের দক্ষিণ খোন্দকারপাড়ার বাসিন্দা নুরুল হাসেমের পুত্র ফরহাদ সড়কে চলার সময় একটি&nbsp;গাড়ির ধাক্কায় তিনি&nbsp;গুরুতর আহত হন। পরে স্থানীয়রা তাকে উদ্ধার করে হাসপাতালে নেওয়ার পথেই তার মৃত্যু হয়।</p>

<p>মহেশখালী থানার ভারপ্রাপ্ত কর্মকর্তা (ওসি) মোহাম্মদ সুলতান বলেন, সড়ক দুর্ঘটনায় একজন নিহত হওয়ার খবর পেয়েছি। ঘটনাটি খতিয়ে দেখা হচ্ছে এবং প্রয়োজনীয় আইনগত ব্যবস্থা গ্রহণ করা হবে।</p>