<p>যুক্তরাষ্ট্রের প্রেসিডেন্ট ডোনাল্ড ট্রাম্প গতকাল শনিবার তার বিশেষ দূতদের পাকিস্তান সফর বাতিল করেছেন | এই সফরের উদ্দেশ্য ছিল ইরানের সঙ্গে শান্তি আলোচনা করে যুদ্ধের অবসান ঘটানো | ট্রাম্প বলেন, &lsquo;কোনো অর্থহীন আলোচনায় বসে থাকার দরকার নেই |&rsquo; তবে তিনি এটাও জানান যে যুদ্ধ তাৎক্ষণিকভাবে আবার শুরু হবে না।</p>

<p>ট্রাম্প বলেন, তেহরানের আলোচনার অবস্থানে সন্তুষ্ট না হওয়ায়, তিনি সফরটি বাতিল করেছেন।&nbsp;তবে তার এই সিদ্ধান্তের মাত্র কয়েক মিনিটের মধ্যেই নতুন একটি প্রস্তাব আসে বলে তিনি জানান ।</p>

<p>ট্রাম্প সাংবাদিকদের বলেন, &lsquo;তারা আমাদের একটি কাগজ দিয়েছে, যা আরও ভালো হতে পারত। আর মজার বিষয় হলো, আমি সফর বাতিল করার মাত্র ১০ মিনিটের মধ্যেই আমরা একটি নতুন কাগজ (প্রস্তাব) পেয়েছি| যা অনেক ভালো।&rsquo;&nbsp;তবে তিনি এ বিষয়ে বিস্তারিত কিছু বলেননি।</p>

<p>হোয়াইট হাউস আগেই জানিয়েছিল যে, ট্রাম্পের জামাতা জ্যারেড কুশনার ও বিশেষ দূত স্টিভ উইটকফ ইরানের সঙ্গে আলোচনা করতে পাকিস্তানে যাচ্ছেন| যাতে একটি চুক্তির দিকে অগ্রসর হওয়া যায়।&nbsp;কিন্তু ট্রাম্প পরে ফক্স নিউজকে জানান, তিনি সেই সফর বাতিল করেছেন।</p>

<p>ট্রাম্প তার দলকে বলেন, &lsquo;আমাদের হাতে সব সক্ষমতা রয়েছে। তারা যে কোনো সময় আমাদের সঙ্গে যোগাযোগ করতে পারেন।&rsquo;&nbsp;কিন্তু ১৮ ঘণ্টার ফ্লাইটে গিয়ে বসে বসে অর্থহীন আলোচনা করার দরকার নেই বলে উল্লেখ করেন তিনি।</p>

<p>সফর বাতিল মানে পুনরায় সংঘাতে ফেরা কি না&mdash; এমন এক প্রশ্নের জবাবে ট্রাম্প বলেন, &nbsp;&lsquo;না, এর মানে তা নয়।&nbsp;আমরা এখনও এ বিষয়ে কিছু ভাবিনি।&rsquo;</p>

<p>এর কিছুক্ষণ আগে, ইরানের পররাষ্ট্রমন্ত্রী আব্বাস আরাঘচি পাকিস্তানের সামরিক প্রধান আসিম মুনির (যিনি একজন গুরুত্বপূর্ণ মধ্যস্থতাকারী), প্রধানমন্ত্রী শাহবাজ শরিফ ও পররাষ্ট্রমন্ত্রী ইসহাক দারের সঙ্গে &circ;বঠক শেষে ইসলামাবাদ সফর শেষ করেন।</p>

<p>ইরান জানিয়েছে, আরাঘচি মাস্কাটের উদ্দেশে রওনা হয়েছেন এবং ওমানে &circ;বঠকের পর পাকিস্তানে ফিরে যাবেন।</p>

<p>এরপর তিনি গত ২৮শে ফেব্রুয়ারি যুক্তরাষ্ট্র ও ইসরাইলের শুরু করা যুদ্ধ শেষ করার বিষয়ে আলোচনার জন্য রাশিয়া যাবেন।</p>

<p>আরাঘচি তার পাকিস্তান সফরকে &lsquo;খুব ফলপ্রসূ&rsquo; বলে উল্লেখ করলেও যুক্তরাষ্ট্রের উদ্দেশ্য নিয়ে সংশয় প্রকাশ করেন।</p>

<p>তিনি আরও বলেন, &lsquo;যুক্তরাষ্ট্র কূটনীতিতে সত্যিই আন্তরিক কি না, তা এখনও দেখা বাকি।&rsquo;</p>

<p>শান্তি আলোচনার সম্ভাবনা আগেই অনিশ্চিত ছিল| ইরানের রাষ্ট্রীয় টিভি জানায়, ইরান যুক্তরাষ্ট্রের সঙ্গে সরাসরি আলোচনা করবে না, এবং পাকিস্তান মধ্যস্থতাকারীর ভূমিকা পালন করবে।</p>

<p>পাকিস্তানের প্রধানমন্ত্রী শাহবাজ শরিফ ইরানের প্রেসিডেন্ট মাসুদ পেজেশকিয়ানের সঙ্গে কথা বলে টেকসই শান্তি প্রতিষ্ঠায় সহযোগিতার আশ্বাস দেন।</p>

<p>ইরানের রাষ্ট্রীয় টিভি জানায়, প্রেসিডেন্ট পেজেশকিয়ান শাহবাজ শরিফকে বলেছেন, যুক্তরাষ্ট্রের &lsquo;শত্রুতামূলক পদক্ষেপে&rsquo; ইরান কোনো চাপের কাছে নতি স্বীকার করবে না।</p>

<p>হরমুজ প্রণালি সংকট আরও গভীর হলো-</p>

<p>যুদ্ধ বন্ধের চাপ বাড়লেও গুরুত্বপূর্ণ তেল ও গ্যাস পরিবহন পথ হরমুজ প্রণালি এখনো বন্ধ রয়েছে।</p>

<p>ইরানের বিপ্লবী গার্ড বলেছে, তারা এই অবরোধ প্রত্যাহারের কোনো পরিকল্পনা করছে না| তাদের দাবি, এটি যুক্তরাষ্ট্র ও তার মিত্রদের বিরুদ্ধে &lsquo;প্রতিরোধ কৌশল&rsquo;।</p>

<p>যুক্তরাষ্ট্র পাল্টা পদক্ষেপ হিসেবে ইরানের বন্দরে অবরোধ আরোপ করেছে।</p>

<p>ইরানের সামরিক বাহিনী সতর্ক করে বলেছে, যুক্তরাষ্ট্রের &lsquo;অবরোধ ও দস্যুতা&rsquo; চলতে থাকলে এর জবাব দেওয়া হবে।</p>

<p>ইউরোপীয় কাউন্সিলের প্রেসিডেন্ট অ্যান্টোনিও কস্তা বলেছেন, হরমুজ প্রণালি &lsquo;অবিল&curren;ে^ ও শর্তহীনভাবে&rsquo; খুলে দিতে হবে, কারণ এটি &circ;বশ্বিক অর্থনীতির জন্য অত্যন্ত গুরুত্বপূর্ণ।</p>

<p>লেবাননে ইসরাইলি হামলা-</p>

<p>ইসরাইলের প্রধানমন্ত্রী বেনিয়ামিন নেতানিয়াহু হিজবুল্লাহর বিরুদ্ধে লেবানন হামলার নির্দেশ দিয়েছেন| তার অভিযোগ হিজবুল্লাহ গোষ্ঠী যুদ্ধবিরতি লঙ্ঘন করেছে।&nbsp;</p>

<p>লেবাননের রাষ্ট্রীয় গণমাধ্যম জানায়, দক্ষিণ লেবাননের অন্তত চারটি স্থানে ইসরাইল হামলা চালিয়েছে| এতে অন্তত ছয় জন নিহত হয়েছে।</p>

<p>ইসরাইলি সেনাবাহিনী দাবি করেছে, তারা অস্ত্র বোঝাই একটি গাড়িতে থাকা তিন জন হিজবুল্লাহ সদস্য ও আরও কয়েকজনকে লক্ষ্য করে হামলা চালিয়েছে।</p>

<p>নেতানিয়াহু অভিযোগ করেছেন যে হিজবুল্লাহ শান্তি প্রক্রিয়া &lsquo;বাধাগ্রস্ত&rsquo; করার চেষ্টা করছে।</p>

<p>লেবাননের সিডন শহরে ৭৪ বছর বয়সী বাসিন্দা আহমদ শুমার বলেন, তারা এখন বাড়ি ফিরছেন, তবে সেখানে শান্তি থাকবে কি না, তা অনিশ্চিত।</p>

<p>তিনি আরও বলেন, &lsquo;আমরা এখন বাড়ি যাচ্ছি, কিন্তু জানি না সেখানে যুদ্ধ হবে নাকি শান্তি।&rsquo;</p>

<p>সূত্র: এএফপি</p>