<p>সৌদি আরবের সঙ্গে মিল রেখে মৌলভীবাজারে পবিত্র ঈদুল ফিতর উদযাপন করেছেন একদল মুসল্লি। শুক্রবার (২০ মার্চ) সকাল ৭টায় শহরের সার্কিট হাউস এলাকায় ঈদের জামাত অনুষ্ঠিত হয়।</p>

<p>ঈদের জামাতে নারী-পুরুষসহ শতাধিক মুসল্লি অংশ নেন। নামাজ শেষে দেশ, জাতি ও বিশ্ব মুসলিম উম্মাহর শান্তি, সমৃদ্ধি ও কল্যাণ কামনায় বিশেষ মোনাজাত করা হয়। পরে মুসল্লিরা একে অপরের সঙ্গে কোলাকুলি করে ঈদের শুভেচ্ছা বিনিময় করেন।</p>

<p>জামাতে ইমামতি করেন আবদুল মাওফিক চৌধুরী। তিনি জানান, সৌদি আরবের সঙ্গে মিল রেখে রোজা শুরু করার কারণে প্রতিবছরের মতো এবারও তারা একই দিনে ঈদ উদযাপন করেছেন।</p>

<p>প্রতি বছরই জেলার কিছু এলাকায় সৌদি আরবের সঙ্গে মিল রেখে ধর্মীয় আচার পালনের এই প্রথা অনুসরণ করে আসছেন একাংশ মুসল্লি।</p>