<p>পানিসম্পদ মন্ত্রী মো. শহীদউদ্দীন চৌধুরী এ্যানির সঙ্গে সৌজন্য সাক্ষাৎ করেছেন ঢাকায় নিযুক্ত জার্মানির রাষ্ট্রদূত রুডিগার লোটজ।</p>

<p>আজ (সোমবার) সচিবালয়ে পানিসম্পদ মন্ত্রীর অফিস কক্ষে এই সাক্ষাৎ অনুষ্ঠিত হয়।</p>

<p>&lrm;এসময় মন্ত্রী বলেন, জার্মানি বাংলাদেশের বড় উন্নয়ন অংশীদার। বর্তমান সরকার জনগণের নির্বাচিত সরকার। তাই জনপ্রত্যাশা অনুযায়ী কাজ করতে আগ্রহী। পানিসম্পদের সঠিক ব্যবস্থাপনা, নদীর দূষণ প্রতিরোধ, বন্যা ও জলবদ্ধতা দূরীকরণে জার্মানির সহযোগিতা চান মন্ত্রী।</p>

<p>রাষ্টদূত বলেন, বাংলাদেশের পানিসম্পদ এবং পরিবেশের ভারসাম্য রক্ষায় কাজ করতে আগ্রহী জার্মানি। বাংলাদেশকে সহযোগিতায় তার দেশের আগ্রহের কথাও তুলে ধরেন।</p>

<p>&lrm;সাক্ষাতে দু&rsquo;দেশের পানি সম্পদ ব্যবস্থাপনা, ভূ-উপরিস্থ ও ভূ-গর্ভস্থ পানির সঠিক ব্যবহার, জলবায়ু পরিবর্তনসহ বিভিন্ন বিষয়ে আলোচনা হয়েছে।</p>

<p>এসময় পানিসম্পদ মন্ত্রণালয়ের সচিব ড. এ. কে. এম শাহাবুদ্দিন এবং জার্মান দূতাবাসের হেড অব ডেভেলপমেন্ট উলিশ ক্লেপমান উপস্থিত ছিলেন।</p>