<p>ময়মনসিংহের গফরগাঁওয়ে বিএনপির প্রয়াত চেয়ারপারসন সাবেক প্রধানমন্ত্রী বেগম খালেদা জিয়ার আত্মার মাগফিরাত ও দোয়া মাহফিলে জনসমুদ্রে রূপান্তরিত হয়।</p>

<p>শুক্রবার (৯ ডিসেম্বর) বিকালে গফরগাঁও পৌর এলাকার ইমামবাড়ি কেন্দ্রীয় ঈদগাঁ মাঠে খালেদা জিয়ার আত্মার মাগফিরাত ও দোয়া মাহফিল অনুষ্ঠিত হয়।&nbsp;</p>

<p>এতে সভাপতিত্ব করেন ময়মনসিংহ জেলা বিএনপির সাবেক যুগ্ন আহবায়ক ও পাগলা থানা বিএনপির সাবেক আহবায়ক ডা. মোফাখখারুল ইসলাম রানা।</p>

<p>প্রধান অতিথি ছিলেন বিএনপি মনোনীত ময়মনসিংহ-১০ (গফরগাঁও) আসনের ধানের শীষের প্রার্থী আক্তারুজ্জামান বাচ্চু।</p>

<p>আক্তারুজ্জামান বাচ্চু তাঁর বক্তব্যে বলেন, আপোষহীন নেত্রী বেগম খালেদা জিয়ার আত্মার মাগফিরাত কামনায় দোয়া মাহফিলের মধ্য দিয়ে আমি গফরগাঁও পৌর এলাকায় নির্বাচনী কার্যক্রম শুরু করলাম।&nbsp;</p>

<p>আসুন ধানের শীষের বিজয়ের লক্ষ্যে সকল ভেদাভেদ ভুলে সকলেই ঐক্যবদ্ধ হয়ে কাজ করি। বাংলাদেশের মানুষ স্বাধীনতার প্রকৃত সুফল চায়, ন্যায়ের পক্ষে ইনসাফের পক্ষে ভোট দিতে চায়, ধানের শীষের পক্ষে ভোট দিতে চায়।&nbsp;</p>

<p>এ সময় অন্যদের মধ্যে বক্তব্য রাখেন পৌর বিএনপির সাবেক আহবায়ক ফজলুল হক, উপজেলা বিএনপির সাবেক সাধারণ সম্পাদক শেখ মো. ইসহাক, উপজেলা বিএনপির সাবেক যুগ্গ আহবায়ক, গফরগাঁও উপজেলার সাবেক ভাইস চেয়ারম্যান শাহ আব্দুল্লাহ আল মামুন, গফরগাঁও উপজেলা বিএনপির যুগ্ম আহ্বায়ক আবু সাহিদ মাস্টার, পাগলা থানা বিএনপির সাবেক যুগ্ম আহবায়ক আব্দুল হামিদ শেখ, গফরগাঁও উপজেলা শ্রমিক দলের আহ্বায়ক গফুর হাসান, গফরগাঁও উপজেলা কৃষক দলের সাধারন সম্পাদক আতিকুল ইসলাম বাবুল, গফরগাঁও উপজেলা&nbsp; যুবদলের আহ্বায়ক সরদার মোঃ খুররম, স্বেচ্ছাসেবক দল কেন্দ্রীয় কমিটির সাবেক শিল্প সম্পাদক মোজাম্মেল হক মৃধা, কেন্দ্রীয় ছাত্রদলের গণশিক্ষা সম্পাদক আশরাফুল ইসলাম আশিক, গফরগাঁও উপজেলা মহিলা দলের আহ্বায়ক নুরুন নাহার লিনু, পৌর মহিলা দলের আহ্বায়ক সাবিহা রহমান, গফরগাঁও উপজেলা জমিয়তে উলামায়ে ইসলামের সাধারন সম্পাদক আবদুল্লাহ বাকি, পৌর জমিয়তে উলামায়ে ইসলামের সদস্য সচিব দিদারুল ইসলাম, গফরগাঁও উপজেলা স্বেচ্ছাসেবক দলের আহ্বায়ক মীর মোজাম্মেল হোসেন মনন, সদস্য সচিব মোঃ সেলিম মিয়া, পৌর বিএনপির যুগ্ম আহ্বায়ক আবুল কালাম, আবু সায়েম, পৌর বিএনপির যুগ্ম আহ্বায়ক, পৌর শ্রমিক দলের আহ্বায়ক আল আমিন জনিসহ বিএনপি এবং এর অঙ্গ সহযোগী সংগঠনের নেতৃবৃন্দ প্রমুখ।&nbsp;</p>

<p>অনুষ্ঠান সঞ্চালনা করেন পৌর বিএনপির সাবেক দফতর সম্পাদক আজহারুল হক ও ময়মনসিংহ জেলা যুবদলের যুগ্ন সম্পাদক আঃ আজিজ সাদেক।&nbsp;</p>

<p>&nbsp;</p>