<p>কিশোরগঞ্জের পাকুন্দিয়ায় গরুচোর সন্দেহে গণপিটুনিতে একজন নিহত হয়েছেন।</p>

<p>শুক্রবার (৬ মার্চ) পাকুন্দিয়া উপজেলার চরফরাদি ইউনিয়নের ৩ নম্বর ওয়ার্ডের দক্ষিণচরে এলাকায় এ ঘটনা ঘটে।</p>

<p>ওয়ার্ড মেম্বার নজরুল ইসলাম জানান, এক অজ্ঞাত লোক গরু নিয়ে ব্রহ্মপুত্র নদীর পাড়ে যায়। এ সময় সেখানে নদীর তীর বাঁধাইয়ের ব্লক তৈরির শ্রমিকরা তাকে গরু চোর সন্দেহে আটক করেন। পরে গ্রামবাসী খবর পেয়ে ওই লোককে ধরে মারধর &nbsp;করলে তিনি ঘটনাস্থলেই মারা যান। খবর পেয়ে পাকুন্দিয়া থানার পুলিশ গিয়ে লাশ উদ্ধার করে।</p>

<p>পাকুন্দিয়া থানার ভারপ্রাপ্ত কর্মকর্তা (ওসি) এসএম আরিফুর রহমান জানিয়েছেন, মরদেহ ময়নাতদন্ত করা হবে। তবে নিহতের পরিচয় জানা যায়নি। বয়স হবে আনুমানিক ৪০ থেকে ৪৫ বছর। গরুটি থানা হেফাজতে আছে।&nbsp;</p>