<p>ঝিনাইদহে বাস পোড়ানো মামলায় দুই ছাত্র নেতাকে এক দিনের রিমান্ড মঞ্জুর করেছে আদালত। বাকি ৫ জনকে কারাগারে পাঠানোর আদেশ দেওয়া হয়। বৃহস্পতিবার (১২ মার্চ) সকাল সাড়ে ১১ টার দিকে সিনিয়র জুডিশিয়াল ম্যাজিস্ট্রেট ২য় আদালতের বিচারক মোখলেছুর রহমান এ আদেশ দেন।</p>

<p>ঝিনাইদহ কোর্ট পরিদর্শক মোক্তার হোসেন বলেন, গত ৭ তারিখ দিবাগত রাতে টার্মিনালে বাস পোড়ানো মামলায় বৈষম্য বিরোধী ছাত্র আন্দোলনের জেলা কমিটির সাবেক যুগ্ম আহ্বায়ক হুমায়ন কবির ও দি রেড জুলাই এর জেলা কমিটির আহবায়ক আবু হাসনাত তানাইমকে জিজ্ঞাসাবাদের জন্য ১০ দিনের রিমান্ড আবেদন করে আদালত। বিচারক তাদেরকে ১ দিনের রিমান্ড মঞ্জুর করেন এবং পুলিশ হেফাজতে রেখে জিজ্ঞাসাবাদের আদেশ দেন।</p>

<p>অপরদিকে সৃজনী ফিলিং স্টেশনে ভাংচুরের ঘটনায় বৈষম্য বিরোধী ছাত্র আন্দোলনের জেলা কমিটির আহবায়ক সাইদুর রহমান, সদস্য সচীব আশিকুর রহমান জীবন, সিনিয়র যুগ্ম আহবায়ক তাশদীদ হাসান, যুগ্ম-আহবায়ক এজাজ হোসেন অন্তর, নেতা রাসেল হুসাইনকে জিজ্ঞাসাবাদের জন্য ১০ দিনের রিমান্ড চাইলে আদালত আবেদন না মঞ্জুর করে তাদেরকে কারাগারে পাঠানোর আদেশ দেন।</p>

<p>প্রসঙ্গত, প্রসঙ্গত, গত ৭ মার্চ শহরের তাজ ফিলিং স্টেশনে তেল নেয়াকে কেন্দ্র করে পাম্প কর্মচারীদের পিটুনিতে বৈষম্যবিরোধী ছাত্র আন্দোলনের জেলা শাখার সদস্য ফারদিন আহমেদ নিরব (২২) নিহত হয়। নিহত যুবক &nbsp;হত্যাকাণ্ডেে পর গভীর রাতে বাসে অগ্নিসংযোগ ও তেল পাম্পে ভাঙচুরের ঘটনায় সদর থানায় দুটি মামলা দায়ের হওয়ার পর রোববার (৮ মার্চ) রাতে শহরের বিভিন্ন স্থানে অভিযান চালিয়ে বৈষম্যবিরোধী ছাত্র আন্দোলনের জেলা শাখার ৭ নেতাকে গ্রেপ্তার করে জেলা গোয়েন্দা পুলিশ (ডিবি)। পরে সোমবার (৯ মার্চ) দুপুরে তাদের আদালতে সোপর্দ করে পুলিশ।&nbsp;</p>

<p>ঝিনাইদহ জেলা &lsquo;দ্য রেড জুলাই&rsquo;-এর আহ্বায়ক আবু হাসনাত তানাঈম, বৈষম্যবিরোধী ছাত্র আন্দোলনের আহ্বায়ক সাইদুর রহমান, সদস্য সচিব আশিকুর রহমান জীবন, যুগ্ম আহ্বায়ক এজাজ আহমেদ অন্তর, কেন্দ্রীয় যুব শক্তির সদস্য তাশদীদ হাসান, রাসেল হুসাইন ও হুমায়ুন কবির।</p>