<p>গাজীপুর সিটি কর্পোরেশনের(গাসিক)&nbsp; প্রশাসক হিসেবে আনুষ্ঠানিকভাবে দায়িত্ব গ্রহণ করেছেন শওকত হোসেন সরকার।</p>

<p>মঙ্গলবার (২৪ ফেব্রুয়ারি) স্থানীয় সরকারমন্ত্রী ও বিএনপির মহাসচিব মির্জা ফখরুল ইসলাম আলমগীরের কাছ থেকে তিনি দায়িত্ব গ্রহণ করেন।</p>

<p>এর আগে গতকাল সোমবার রাষ্ট্রপতির আদেশক্রমে তাকে গাজীপুর সিটি কর্পোরেশনের প্রশাসক হিসেবে নিয়োগ দেওয়া হয়। এ বিষয়ে জারি করা প্রজ্ঞাপনে স্বাক্ষর করেন যুগ্ম সচিব মাহবুবা আইরিন।</p>

<p>সংশ্লিষ্ট সূত্র জানায়,গাজীপুর সিটি করপোরেশনের প্রশাসনিক কার্যক্রম পরিচালনা ও নাগরিক সেবা কার্যক্রম আরও গতিশীল করতে এ নিয়োগ দেওয়া হয়েছে। নতুন দায়িত্ব গ্রহণের মাধ্যমে সংস্থাটির চলমান উন্নয়ন কার্যক্রম ও নগর ব্যবস্থাপনায় তিনি নেতৃত্ব দেবেন বলে আশা করা হচ্ছে।</p>

<p>উল্লেখ্য গাজীপুর সিটি কর্পোরেশনের নতুন প্রশাসক শওকত হোসেন সরকার গাজীপুর মহানগর বিএনপির সভাপতি।তিনি গাজীপুর জেলার কাশিমপুর ইউনিয়ন পরিষদের নির্বাচিত চেয়ারম্যান হিসেবে দায়িত্ব পালন করছেন।তার বাবা গিয়াস উদ্দিন সরকার ও একই ইউনিয়নের চেয়ারম্যান হিসেবে জনপ্রিয় ছিলেন।</p>