<p>লালমনিরহাটে ফরিদুল ইসলাম পিপলুকে সভাপতি ও আবু আলম কারেনকে সাধারণ সম্পাদক করে ২১ সদস্য বিশিষ্ট বুড়িমারী স্থলবন্দর শ্রমিক কল্যাণ উপ-কমিটি ঘোষণা করা হয়েছে।</p>

<p>গত বৃহস্পতিবার (২ এপ্রিল) লালমনিরহাট জেলা ট্রাক, ট্যাংকলরি ও কাভার্ড ভ্যান শ্রমিক ইউনিয়নের সভাপতি জালাল উদ্দিন ও সাধারণ সম্পাদক সাইদুল ইসলাম স্বাক্ষরিতভাবে এ উপ-কমিটি ঘোষণা করেন।</p>

<p>এর আগে গত ২৫ মার্চ লালমনিরহাট জেলা ট্রাক, ট্যাংকলরি ও কাভার্ড ভ্যান শ্রমিক ইউনিয়নের প্রধান কার্যালয়, মিশন মোড়ে সকাল ১১টায় এক বিশেষ সভা অনুষ্ঠিত হয়। সভায় আলোচনা শেষে কার্যকরী পরিষদের সিদ্ধান্ত মোতাবেক ২১ সদস্যবিশিষ্ট বুড়িমারী স্থলবন্দর শ্রমিক কল্যাণ উপ-কমিটির অনুমোদন প্রদান করা হয়।</p>

<p>কমিটির অন্যান্য সদস্যরা হলেন: সহ-সভাপতি দিবার উদ্দিন, সহ-সভাপতি নুর নবী মোহাম্মদ, সহ-সম্পাদক মানিক ইসলাম, সহ-সম্পাদক আবু আলম, অর্থ সম্পাদক মানিক হোসেন, সাংগঠনিক সম্পাদক রবিউল ইসলাম, সড়ক সম্পাদক-১ অলিয়ার রহমান ওলু, সড়ক সম্পাদক-২ হাসানুর ইসলাম, দপ্তর সম্পাদক হাসানুজ্জামান হাসান, প্রচার সম্পাদক ফারুক ইসলাম, সমাজকল্যাণ সম্পাদক শহিদুল ইসলাম, ক্রীড়া ও সাংস্কৃতিক সম্পাদক মিঠুন ইসলাম, ধর্ম বিষয়ক সম্পাদক রাশেদুল ইসলাম, দুর্যোগ ও ত্রাণ বিষয়ক সম্পাদক মাহাবুল ইসলাম, কার্যকরী সদস্য মমিনুর ইসলাম, কার্যকরী সদস্য ফরিদুল ইসলাম, কার্যকরী সদস্য নুর ইসলাম, কার্যকরী সদস্য ইয়ামিন ইসলাম, কার্যকরী সদস্য হাফিজুল ইসলাম টিটু।</p>

<p>বুড়িমারী স্থলবন্দরের শ্রমিকদের বিভিন্ন সমস্যা, সভা ও মতবিনিময় সভায় এই কমিটির নেতারা নেতৃত্ব দিয়ে আসছেন। শ্রমিক ইউনিয়নের এই উপ-কমিটি সাধারণত প্রতি এক বছর অন্তর নির্বাচিত বা গঠিত হয়।</p>