<p>পিরোজপুর শহরের সিও অফিস চত্বরে যাত্রা শুরু করেছে দেশের জনপ্রিয় সুপারশপ স্বপ্ন-এর নতুন একটি আউটলেট। মঙ্গলবার (৩১ মার্চ) সকাল ১০টায় আনুষ্ঠানিকভাবে এই সুপারশপটির উদ্বোধন করা হয়। এর আগে সকাল ৯টায় দোয়া ও মোনাজাত অনুষ্ঠিত হয়।</p>

<p>উদ্বোধনী অনুষ্ঠানে প্রধান অতিথি হিসেবে উপস্থিত ছিলেন পিরোজপুরের অতিরিক্ত জেলা প্রশাসক (সার্বিক) মোঃ আলাউদ্দীন ভূঞা জনী। এ সময় আরও উপস্থিত ছিলেন প্রেসক্লাবের সাবেক সভাপতি মুনিরুজ্জামান নাসিম, বর্তমান সভাপতি এস এম রেজাউল ইসলাম শামীম, স্বপ্ন সুপার শপের এরিয়া সেলস ম্যানেজার স্বপ্নময় মালাকার এবং সি অফিস মোড় আউটলেটের অ্যাসিস্ট্যান্ট অপারেশন ম্যানেজার অজয় মন্ডলসহ এলাকার গণ্যমান্য ব্যক্তিবর্গ।</p>

<p>প্রধান অতিথির বক্তব্যে তিনি বলেন, পিরোজপুরে নাগরিক সেবার মান উন্নয়নে এ ধরনের আধুনিক সুপারশপ গুরুত্বপূর্ণ ভূমিকা রাখবে। একটি দোকান থেকেই বিভিন্ন ধরনের গ্রোসারি পণ্য পাওয়া গেলে মানুষের সময় বাঁচে। বর্তমানে মানুষ দেশি-বিদেশি নানা ধরনের পণ্য এক জায়গা থেকে পেতে চায়, যা স্বপ্ন নিশ্চিত করছে।<br />
<br />
তিনি আরও জানান, পিরোজপুরে স্বপ্নের আগের আউটলেটটি ইতোমধ্যে জনপ্রিয় হয়ে উঠেছে এবং নতুন এই শাখাটি শহরের ব্যস্ততম এলাকায় স্থাপিত হওয়ায় সাধারণ মানুষ আরও বেশি উপকৃত হবে।</p>

<p>আধুনিক কেনাকাটার সুবিধা নিয়ে চালু হওয়া এই আউটলেটটি ইতোমধ্যেই স্থানীয়দের মধ্যে ব্যাপক আগ্রহ সৃষ্টি করেছে। এখানে চাল, ডাল, চিনি, তেল, মসলা থেকে শুরু করে তাজা সবজি, ফলমূল ও গৃহস্থালির নানা পণ্যসহ বিভিন্ন ব্র্যান্ডের পণ্য সহজেই পাওয়া যাচ্ছে। ফলে আলাদা আলাদা দোকানে ঘোরার ঝামেলা অনেকটাই কমে এসেছে।</p>

<p>স্থানীয় ক্রেতারা জানান, সময় সাশ্রয় এবং মানসম্মত পণ্য পাওয়ার কারণে দিন দিন সুপারশপের প্রতি মানুষের আগ্রহ বাড়ছে। বিশেষ করে ব্যস্ত জীবনে এক জায়গা থেকে সব কেনাকাটার সুবিধা থাকায় এ ধরনের আউটলেটগুলো ক্রমেই জনপ্রিয় হয়ে উঠছে।</p>

<p>সংশ্লিষ্টরা জানান, আধুনিক খুচরা বাজার ব্যবস্থাকে আরও সম্প্রসারণ এবং গ্রাহকদের উন্নত সেবা দিতেই এই উদ্যোগ নেওয়া হয়েছে। ভবিষ্যতে আরও নতুন আউটলেট চালুর পরিকল্পনাও রয়েছে।</p>

<p>সবমিলিয়ে, পিরোজপুরে নতুন এই সুপারশপ আউটলেট শহরের কেনাকাটার ধরণে ইতিবাচক পরিবর্তন আনবে বলে মনে করছেন সচেতন মহল।<br />
&nbsp;</p>