<p>দিনাজপুরের খানসামা উপজেলায় উত্তম কৃষি চর্চা (গুড এগ্রিকালচারাল প্র্যাকটিসেস&mdash;জিএপি) বিষয়ক কৃষক প্রশিক্ষণ অনুষ্ঠিত হয়েছে।</p>

<p>রোববার (২৯ মার্চ) সকাল থেকে দুপুর পর্যন্ত উপজেলা হলরুম কমপ্লেক্সে এ প্রশিক্ষণ কর্মসূচির আয়োজন করা হয়।</p>

<p>২০২৫&ndash;২৬ অর্থবছরে &ldquo;প্রোগ্রাম অন এগ্রিকালচারাল অ্যান্ড রুরাল ট্রান্সফরমেশন ফর নিউট্রিশন, এন্টারপ্রেনরশিপ অ্যান্ড রেসিলিয়েন্স ইন বাংলাদেশ (পার্টনার)&rdquo; প্রকল্পের আওতায় &lsquo;জিএপি কৃষক সার্টিফিকেশন&rsquo; বিষয়ক এ প্রশিক্ষণ বাস্তবায়ন করা হয়। প্রশিক্ষণের মূল লক্ষ্য ছিল নিরাপদ ও মানসম্মত ফসল উৎপাদনের মাধ্যমে কৃষকদের দক্ষতা বৃদ্ধি এবং টেকসই কৃষি ব্যবস্থা গড়ে তোলা।</p>

<p>প্রশিক্ষণে অংশগ্রহণকারী কৃষকদের নিরাপদ খাদ্য উৎপাদন পদ্ধতি, সঠিক কৃষি ব্যবস্থাপনা, কীটনাশক ব্যবহারের সঠিক নিয়ম, ফসল সংগ্রহ ও সংরক্ষণ কৌশল এবং জিএপি সনদ অর্জনের প্রক্রিয়া সম্পর্কে বিস্তারিত ধারণা দেওয়া হয়।</p>

<p>এ সময় উপস্থিত ছিলেন দিনাজপুরের অতিরিক্ত উপপরিচালক (উদ্ভিদ সংরক্ষণ) আবু জাফর মোহাম্মদ সাদেক, উপজেলা কৃষি কর্মকর্তা কৃষিবিদ ইয়াসমিন আক্তার এবং উপজেলা কৃষি সম্প্রসারণ অফিসার মো. আল মুক্তাদিরসহ সংশ্লিষ্ট কর্মকর্তারা।</p>

<p>প্রশিক্ষণে অংশ নেওয়া ৬০ জন কৃষক-কৃষাণীর মাঝে প্রশিক্ষণ ম্যানুয়াল, ব্যাগ, কলম-খাতা, সম্মানী, দুপুরের খাবার এবং প্রশিক্ষণ সনদ বিতরণ করা হয়।</p>

<p>সংশ্লিষ্ট কর্মকর্তারা জানান, এ ধরনের প্রশিক্ষণ কার্যক্রম কৃষকদের নিরাপদ খাদ্য উৎপাদনে আরও উৎসাহিত করবে এবং স্থানীয় কৃষি খাতে ইতিবাচক প্রভাব ফেলবে।</p>

<p>&nbsp;</p>