<p>ঝিনাইদহের শৈলকুপায় আধিপত্য বিস্তার নিয়ে বিএনপির দুই গ্রুপের মধ্যে সংঘর্ষে অন্তত ২৫ জন আহত হয়েছে। ভাংচুর করা হয়েছে ৩ টি বাড়িঘর। বুধবার (৪ মার্চ) রাত ৮ টার দিকে উপজেলার হাকিমপুর গ্রামে এ ঘটনা ঘটে।</p>

<p>পুলিশ ও স্থানীয়রা হাকিমপুর গ্রামের ইউনিয়ন বিএনপির সভাপতি বকুল বিশ্বাসের সমর্থকদের সাথে দীর্ঘদিন ধরে স্বেচ্ছাসেবক দলের সভাপতি তরুন বিশ্বাসের সমর্থকদের বিরোধ চলে আসছিলো। বুধবার সন্ধায় দুই পক্ষের সমর্থকদের মধ্যে বাক-বিতণ্ডা হয়। এরই জের ধরে রাত ৮ টার দিকে দুই গ্রুপের মধ্যে সংঘর্ষ বেধে যায়। এতে অন্তত ২৫ জন আহত হয়। ভাংচুর করা হয়েছে ৩ টি বাড়িঘর। খবর পেয়ে পুলিশ ঘটনাস্থলে পৌছে পরিস্থিতি নিয়ন্ত্রণে আনে। আহতদের উদ্ধার করে শৈলকুপা উপজেলা স্বাস্থ্য কমপ্লেক্সে ভর্তি করা হয়েছে।</p>

<p>শৈলকুপা থানার ওসি হুমায়ুন কবির মোল্লা জানান, এলাকায় উত্তেজনা থাকায় অতিরিক্ত পুলিশ মোতায়েন করা হয়েছে। তবে ঘটনায় কোনো মামলা হয়নি। কাউকে আটকও করা হয়নি।</p>