<p>ফেব্রুয়ারির হালকা রোদ, বাতাসে বসন্তের মিষ্টি গন্ধ আর চারদিকে ভালোবাসার উচ্ছ্বাস এই আবহেই আজ পালিত হচ্ছে &lsquo;কিস ডে&rsquo;। ভালোবাসা সপ্তাহের অন্যতম গুরুত্বপূর্ণ এই দিনটি তরুণ&ndash;তরুণীসহ সব বয়সী প্রেমিক&ndash;প্রেমিকাদের কাছে আবেগ প্রকাশের বিশেষ উপলক্ষ হিসেবে বিবেচিত।</p>

<p>ভ্যালেন্টাইন সপ্তাহের ধারাবাহিকতায় রোজ ডে, প্রপোজ ডে, চকলেট ডে, টেডি ডে, প্রমিস ডে ও হাগ ডে&rsquo;র পর আসে কিস ডে। সম্পর্কের ঘনিষ্ঠতা, বিশ্বাস ও আন্তরিকতার প্রতীক হিসেবেই দিনটি উদযাপিত হয়। অনেকেই মনে করেন, একটি ভালোবাসার স্পর্শ বা চুম্বন শুধু রোমান্টিকতা নয়, বরং মানসিক নিরাপত্তা ও আত্মিক বন্ধনেরও প্রকাশ।&nbsp;</p>

<p>মনোবিজ্ঞানীদের মতে, প্রিয়জনের প্রতি স্নেহের প্রকাশ মানুষকে মানসিকভাবে ইতিবাচক করে তোলে, কমায় চাপ ও একাকীত্ব। তাই ভালোবাসার প্রকাশ হোক সম্মান, সম্মতি ও দায়িত্ববোধের সঙ্গে এমনটাই পরামর্শ তাদের।</p>

<p>তবে সবকিছুর মাঝেই মনে রাখতে হবে, ভালোবাসা কেবল একদিনের নয়। প্রতিদিনের যত্ন, সম্মান আর আন্তরিকতাই সম্পর্ককে টিকিয়ে রাখে।<br />
আজকের এই &lsquo;কিস ডে&rsquo; তাই হয়ে উঠুক শুধু আনুষ্ঠানিকতা নয়, হৃদয়ের সত্যিকারের সংযোগের দিন।</p>