<p>মশা ও মশাবাহিত রোগ গবেষণায় অনন্য ভূমিকার স্বীকৃতিস্বরূপ &lsquo;এনএসজি-এদিন বর্ষসেরা পুরস্কার ২০২৫&rsquo; পেয়েছেন কীটতত্ত্ব গবেষক ড. কবিরুল বাশার।</p>

<p>সোমবার (২ ফেব্রুয়ারি) রাজধানীর ইন্টারন্যাশনাল কনভেনশন সিটি বসুন্ধরায় (আইসিসিবি) &lsquo;দৈনিক এদিন&rsquo;র নবযাত্রা উপরক্ষে আয়োজিত এক অনুষ্ঠানে এ পুরস্কার প্রদান করা হয়।</p>

<p>ড. কবিরুল বাশার বলেন, এনএসজি-এদিন পুরস্কার পেয়ে অনেক সম্মানিত বোধ করছি। আমি দৈনিক এদিন পত্রিকার অগ্রযাত্রায় সাফল্য কামনা করি। পত্রিকাটি তার স্লোগানের মতো মুক্ত এবং নিরপেক্ষভাবে সংবাদ পরিবেশন করবে এমন আশা রাখি।</p>

<p>ঢাকাসহ সারাদেশের পাঁচ শতাধিক মেধাবী-মননশীল সংবাদকর্মীর হাত ধরে নির্ভীক ও নিরপেক্ষ সংবাদ প্রকাশের প্রত্যয়ে মুক্তচিন্তার নিরপেক্ষ দৈনিক এদিন গত সোমবার উদ্বোধন হয়। এ &nbsp;উপলক্ষে পত্রিকাটি এক জমকালো আয়োজন করে। সেখানে বিনোদন, সাংবাদিকতা, গবেষণাসহ বিভিন্ন বিষয়ে গুণীজনদের এনএসজি-এদিন বর্ষসেরা পুরস্কার প্রদান করে।</p>