<p>চুল কাটার উপর অনেকটাই নির্ভর করে মানুষের চেহারার সৌন্দর্য। কিন্তু এই গরমে কীভাবে চুলের স্টাইল ঠিক রাখবেন পুরুষরা? গরমে দিনভর বাইরে থাকার কারণে স্ক্যাল্পে ধুলোবালি জমে চুল হয়ে পড়ে রুক্ষ ও শুষ্ক। এই সময়ে তাই ছেলেদের হেয়ার কাট কিছুটা ছোট হওয়াই ভালো। এবার দেখে নিন&nbsp;গরমে কি কি ভাবে চুল কাটতে পারেন আপনি।</p>

<p><strong>হোয়াইট ওয়ালস কাট</strong><br />
এই হেয়ার স্টাইলে কানের ওপরের চুল ছোট করে কাটা থাকে। মাথার পেছনের চুলগুলো লেয়ারের মতো করে বের হয়ে আসে। যাদের মাথা লম্বা আকৃতির তাদের জন্য এটি উপযুক্ত।<br />
<br />
<strong>লেয়ার স্পাইক লেয়ার</strong><br />
স্পাইক স্টাইলে চুল কাটতে হলে কপালের ওপরের চুল ছোট করে স্পাইক করতে হবে। মাথার ওপরের দিকের চুল তুলনামূলক বড় হবে। কিন্তু পেছনের দিকে লেয়ার কাট হবে।<br />
<br />
<strong>ব্রাশ কাট</strong><br />
ব্রাশ কাট করতে চাইলে আপনাকে কানের ওপরের চুলগুলোকে একদম ছোট করে কাটতে হবে। মাথার ওপরের চুলগুলোর দৈর্ঘ্য সমান করতে হবে।<br />
<br />
<strong>ফেড কাট</strong><br />
চুলের দৈর্ঘ্য সবচেয়ে কম রেখে যে কাট দেওয়া হয় সেটিই ফেড কাট। এই স্টাইলের চুলের কাটে মাথার পেছনে এবং কানের ওপরে চুল প্রায় থাকে না। কানের ১ ইঞ্চি ওপর থেকে চুল বড় হওয়া শুরু করে। অপরদিকে মাথার পেছনে ওপরের অর্ধেক থেকে চুল হালকা বড় হতে থাকে। যারা অনেক বেশি ক্যাজুয়াল তাদের জন্য এ হেয়ার স্টাইল মানানসই।<br />
<br />
<strong>বোর কাট</strong><br />
এই হেয়ার স্টাইল করতে চুল ক্লিপার দিয়ে কাটতে হবে। এ ক্ষেত্রে চুলের দৈর্ঘ্য হবে ১ ইঞ্চির ৮ ভাগের এক ভাগ। এ স্টাইলে পুরো মাথার চুল সমান থাকবে, যা দেখতে অনেকটা কদম ফুলের মতো। যাদের মাথা একটু বড় এবং চুল অনেক ঘন ও মোটা তাদের জন্য এটি উপযুক্ত।<br />
<br />
<strong>স্পাইক হেয়ার স্টাইল</strong><br />
এ হেয়ার স্টাইল টিনএজারদের অনেক প্রিয় একটি স্টাইল। এ স্টাইলে মাথার সামনের চুলগুলো ক্রমেই ছোট থেকে বড় হয়ে স্পাইক হয়।<br />
<br />
<strong>ক্ল্যাসিক কাট</strong><br />
সব সময়ের সঙ্গে মানানসই ক্ল্যাসিক কাট। মুখমণ্ডল এবং মাথার আকৃতি বিবেচনা করে এ হেয়ার স্টাইল নেওয়া হয়। এ স্টাইলে মাথার একপাশে সিঁথি করে চুল আঁচড়ানো থাকে, এটি এখন পর্যন্ত বেস্ট ফরমাল হেয়ার স্টাইল হিসেবে জনপ্রিয়।&nbsp;</p>